qundao/data-zh-poetry huggingface dataset:
遊洞霄
作者：嚴嘉
朝代：宋

帝子吹簫上瑶闕，靈妃跨鳳音塵絕。
行雲山水跡依然，留伴九峰秋夜月。
閬苑宮前見玉真，許傳消息到金庭。
瓊姿一去丹霞□，紫桂蟠桃幾度春。
十二欄干天一握，教人望斷緱山鶴。
蜀客歸槎杳未來，銀漢縱香泉□□。
巖前邂逅童顔子，許我刀圭大患痊。
贈醫士
作者：嚴嘉謀
朝代：宋

脈差死活懸三指，灸誤風攣廢四肢。
寧餌生金餐野葛，有身不可試庸醫。
贈醫者川郭
作者：嚴嘉謀
朝代：宋

川郭顛强甚，平生挾術遊。
老猶携侍女，貧不諂公俟。
用藥多投病，酬錢或掉頭。
金陵官酒貴，應典舊貂裘。
盤齋
作者：嚴嘉賓
朝代：宋

孔明天下士，當年卧南陽。
一室儻已足，未害志四方。
盤齋誠有餘，輾轉意味長。
攢書以爲娛，殖蘭以爲芳。
四友置左右，聖賢味中央。
要爲陋巷回，抑作干祿張。
何當膏吾車，相從以徜徉。
句
作者：嚴大猷
朝代：宋

笏未到身難擊泚，兵如入手易擒吳。
連珠池
作者：嚴希孟
朝代：宋

小橋通南浦，夾道桑榆綠。
水繞若連珠，風傳芰荷馥。
題東龕院
作者：嚴庾
朝代：宋

晚西寒雨濕黄昏，愛睡山僧已閉門。
獨自倚欄還獨笑，男兒心事與誰論。
洞仙歌
作者：嚴抑
朝代：宋

雲車鶴蓋，三島朝元后。綠意紅情在梅柳。想仙風從碧落次，吹得春來甘泉，喜見顏紅宇秀。承明厭直，小憩蘋洲，簫鼓行春此時候。華堂深蒼聳，天女遙聞，憑細問，應得年長視久。喜苕霅邦人詠恩波，原有酒如澠，與公為壽。
壽開府
作者：嚴敦常
朝代：宋

季冬兩十雞鳴初，僚吏府造如雲趨。
綉軸捧星香擁爐，共慶此日生真儒。
玉堂金印守此都，今日爲城鎮匈奴。
坐安天下猶覆盂，祝公之壽宜何如。
欲祝公如九臯鶴，鶴頸雖長畏繒繳。
欲祝公如千歲龜，清江作使身亦危。
又祝公如松與柏，樵斧焉知歲寒色。
剛莫剛兮赤山鐵，鐵作干將有時缺。
堅莫堅兮泰山石，溜滴波穿有時泐。
不若祝公如太虛，包含千古無時無。
任馳玉兔飛金烏，暑往寒來速又徐。
髪常如漆齒常固，太虛不老君與俱。
題汪水雲詩卷
作者：嚴日益
朝代：宋

紫皇宮殿紅雲低，春歸天上日欲西。
瑶池催花撾羯鼓，姚魏天香分雨露。
沉香亭北雉尾高，詩成先奪雲錦袍。
縱橫奏賦三千字，文采風流多意氣。
珮聲楊柳鳳池頭，絲綸五色爛不收。
巨鰲跳波海門黑，氈雪風砂墮陰域。
翠華鞭鸞凌紫烟，天寒月照青塚邊。
黄金不啼玉不泣，桑嶺流沙馬飛急。
孤臣淚結冰稜稜，兩宮祝髪傳佛燈。
梵尊說法天龍拜，四大山河金色界。
風飄仙樂去不迴，香圍粉陣成飛埃。
南冠楚囚血化碧，恨入胡笳十八拍。
穹廬帳暖融冷光，猶隨供奉聯鵷行。
子房忽伴赤松去，華表千年令威語。
商郊周甸禾黍悲，宮袍卸却披霞衣。
青藜老仙選詩哭，彷彿東都夢華錄。
吳霜壓損長眉青，胸蟠耿耿何時平。
讀書萬卷貧難救，天若知情天亦瘦。
雲翻雨覆爭奈何，榮枯得失哀恨多。
相逢莫說夢中夢，琴寄南音時一弄。
世間未必無子期，至音元不求人知。
泠然七十二峰下，軒轅鼎邊退三舍。
流水行雲萬里心，故家喬木春陰陰。
戲題河豚
作者：嚴有翼
朝代：宋

蔞蒿短短荻芽肥，正是河豚欲上時。
甘美遠勝西子乳，吳王當日未曾知。
乙卯禱雨梅壇
作者：嚴椿齡
朝代：宋

大隠清名格帝閽，真人新寵粲王言。
南昌補吏官雖小，北極通班道更尊。
諫疏不容强漢室，仙風聊復傲吳門。
我來物色朝元處，山繞星壇水繞村。
上郡守
作者：嚴武
朝代：宋

一陣春風散曉霞，使君千騎擁高牙。
太平天子加崇重，見說瀛洲已草麻。
句
作者：嚴武
朝代：宋

江頭楓葉赤愁客。
五言戲贈呂神童行
作者：嚴煥
朝代：宋

自我諏人物，天涯實眇然。
晚觀童子意，早拍病夫肩。
凜凜神鋒異，琅琅腹笥傳。
晴溫武林道，光怪呂家船。
鄉人呂正之教三子連中童子科盛哉前此無有也推原所以啟其意者繇今大漕顯謨公乃不遠數百里來致感激余與之釃酒道舊歡甚匆匆欲歸賦詩以留之
作者：嚴煥
朝代：宋

千秋萬歲聖賢話，盡挂諸郎齒頰閒。
發縱指南知有自，昂霄聳壑定非艱。
靈椿挺挺元未老，珠樹樅樅孰可攀。
過我朝陽語中曲，且停煙櫂置家山。
七夕
作者：嚴粲
朝代：宋

纖巧逐時新，誰將大雅陳。
天孫古機錦，笑殺世間人。
上饒界首傷曾殊
作者：嚴粲
朝代：宋

故人曾此賦梅詩，人共梅花一夢非。
欲喚青山話前事，西風吹淚溼征衣。
二水聞角
作者：嚴粲
朝代：宋

少日鄉閭不解愁，閒聽畫角起譙樓。
西風依舊闌干月，獨自瀟湘萬里秋。
任機宜新圃
作者：嚴粲
朝代：宋

小斸煙苔地，春生一笑間。
亭邀鄰圃樹，臺挹隔城山。
幽夢壺天曉，清時幕府閒。
旋移花盡活，容我醉來攀。
元上人見訪
作者：嚴粲
朝代：宋

昔子青青佩，重逢怪衲衣。
樊籠留不住，雲水靜相依。
習氣餘詩句，枯禪墮佛機。
東湖自塵外，還带夕陽歸。
兵火後還里
作者：嚴粲
朝代：宋

十載青山幾戰塵，還家何處訪情親。
兒時巷陌今難認，却問新移來住人。
冬日同趙與臻閒過雷園
作者：嚴粲
朝代：宋

地幽元在郭，景好即爲春。
相約同來者，能閒有幾人。
風池行墜葉，晴隙走游塵。
共爾煙霞契，交情深更親。
初注清湘令寄馮深居
作者：嚴粲
朝代：宋

深居定何處，無便寄聲頻。
舊別芝山月，相思楚水春。
白雲生夢遠，華髮折腰新。
料得今書到，看題笑故人。
到清湘
作者：嚴粲
朝代：宋

客裏今年月，相逢九處圓。
行窮湘水際，愁到楚雲邊。
屋內煙明路，椽閒瓦見天。
州城何處是，人指隔山煙。
午憩僧房
作者：嚴粲
朝代：宋

黄塵吹不到禪房，窗紙風翻葉葉凉。
觸熱行來牽晝夢，孤蓬聽雨下瀟湘。
即事
作者：嚴粲
朝代：宋

僧屋藏深塢，漁舟带遠汀。
誰教雙白鳥，來點暮山青。
參蒙齋先生
作者：嚴粲
朝代：宋

陋巷頹然號庶幾，更無言說最精微。
何人參了。
句
作者：嚴粲
朝代：宋

南來知寄誰。
叨第後日者自謂奇中索詩
作者：嚴粲
朝代：宋

兒時意氣謾騎鯨，幾向欄干袖手凭。
今日逢君成一笑，却慚窗下讀書燈。
夜投荒店戲成
作者：嚴粲
朝代：宋

喚起吹松火，開門問带嗔。
隨行曾有米，同伴幾何人。
亂稈鋪添薦，殘籬拾作薪。
夜寒難得酒，煩扣隔山鄰。
夜發湘城
作者：嚴粲
朝代：宋

西風吹客衣，一舸載書歸。
肯爲身謀便，而令心事違。
艣聲江月碎，人影水煙微。
漸覺寒城遠，沈沈擊柝稀。
夜行舟
作者：嚴粲
朝代：宋

忽報風波息，梢人倚柁看。
開船星斗轉，吹笛水雲寒。
犬吠知村近，烏啼覺夜闌。
兒童將白石，敲火趁晨餐。
夜讀晉書
作者：嚴粲
朝代：宋

南來未省有良圖，可更清談傲五胡。
撫卷興懷千載事，一窗風露夜檠孤。
大虎頭灘
作者：嚴粲
朝代：宋

聞說前灘大虎頭，行人愁絕欲回舟。
世閒多有虛名誤，不見錢塘海逆流。
子陵灘·其一
作者：嚴粲
朝代：宋

西風吹雨暮江寒，想見當年獨把竿。
不是君王思故舊，何人知有子陵灘。
子陵灘·其二
作者：嚴粲
朝代：宋

一榻從容話歲寒，相忘共作布衣看。
雲臺諸子成何事，萬古清風一釣竿。
孤雁
作者：嚴粲
朝代：宋

一雁度岑寂，流空音響哀。
雲沙天地闊，霜雪羽毛摧。
力小知機早，心危見影猜。
蘆洲迷處所，飛遶正徘徊。
定王臺觀雪
作者：嚴粲
朝代：宋

清晨吟思獨憑欄，十二樓中白玉寒。
此地古來風雪裏，有人惆悵望長安。
客裏
作者：嚴粲
朝代：宋

客裏何知度歲華，春風香却一番花。
山行轉處聞雞犬，楊柳陰陰賣酒家。
客裏
作者：嚴粲
朝代：宋

客裏還來此，寒燈耿獨吟。
一官江國夢，十載草堂心。
木落秋聲小，蛩孤夜思深。
驅馳空自許，冉冉鬢霜侵。
宿澤心
作者：嚴粲
朝代：宋

自從孤棹背鄉關，幾度麻姑夢裏山。
此地不知何洞府，石間松蔭水潺潺。
宿石潭寺寄黄炳
作者：嚴粲
朝代：宋

昨夜湖心共泊船，一天星露宿寒煙。
朝來極目無洲渚，知采蘋花何處邊。
寄張輯
作者：嚴粲
朝代：宋

不見吾張輯，新詩何處吟。
身留江介遠，秋入夜凉深。
燈影還家夢，蛩聲倦客心。
歸來及嘉節，細把菊花斟。
寄鄧均
作者：嚴粲
朝代：宋

題書對殘燭，幾日到江濆。
故里經年別，清秋此夜分。
月昏斜映雨，風細慢移雲。
數雁聲初過，知君不寐聞。
寓京城和曾左曹韻·其一
作者：嚴粲
朝代：宋

日日思君君不知，京塵染盡带來衣。
客心正自傷飄泊，更看湖邊花片飛。
寓京城和曾左曹韻·其二
作者：嚴粲
朝代：宋

車馬聲中又日斜，可堪芳草思天涯。
來時憶別山中桂，今見長安梔子花。
岳麓寺·其一
作者：嚴粲
朝代：宋

幾層攀石磴，高寺白雲邊。
臺舊懷人古，泉幽想鶴僊。
遠帆湘浦樹，暮角楚城煙。
長是登臨處，滄洲意惘然。
岳麓寺·其二
作者：嚴粲
朝代：宋

吟到湘江倚釣篷，秋風日日望空濛。
偶來上到闌干處，却指孤城夕照中。
巧夕添丁
作者：嚴粲
朝代：宋

書來知有喜，客夢應維熊。
久作庭闈別，遥知笑語同。
充閭非我願，釣瀨是家風。
莫學天孫巧，朱愚肖乃翁。
廬陵黄炳築亭所居侯山扁以赤松子自號赤松亭長之官鄂渚爲賦詩
作者：嚴粲
朝代：宋

仙人遺世不曾愁，但欲相期汗漫遊。
亭長祇今閒未得，南樓孤嘯望神州。
建德縣梅山寺
作者：嚴粲
朝代：宋

公退逢長日，清游到寶坊。
山圍露天小，徑遶引溪長。
苔壁晴雲溼，松軒暑月凉。
鐘聲半歸路，回首暮蒼蒼。
張德慶挽詩·其一
作者：嚴粲
朝代：宋

擢第家聲在，通班宦路亨。
爲親遲受邑，未老謝專城。
活計詩書富，歲寒梅竹清。
閒中將道眼，醉夢笑功名。
張德慶挽詩·其二
作者：嚴粲
朝代：宋

九秩猶身健，聯麾見子榮。
笏牀歡節序，鳩杖話平生。
世久傷零落，吾猶及老成。
酸風吹苦淚，一爲典刑傾。
張輯馮去非話別
作者：嚴粲
朝代：宋

此夕真成別，幽懷欲語誰。
梅花霜月曉，獨起詠君詩。
慈湖墨竹·其一
作者：嚴粲
朝代：宋

先生萬慮盡空時，元氣渾淪可得窺。
還有發生消息在，揮毫煙雨一枝枝。
慈湖墨竹·其二
作者：嚴粲
朝代：宋

戲筆偶然成此耳，直將造化論錙銖。
不知茂叔庭前草，有此風煙一段無。
憩田家
作者：嚴粲
朝代：宋

晝問田家憩，相呼隔短籬。
負薪髽引犢，挑菜跣携兒。
沙井和蝦汲，村舂夾稻炊。
老翁評貴糶，覼縷舊年時。
憶山中
作者：嚴粲
朝代：宋

山中桂香滿，無復向來遊。
官事何時了，一年孤負秋。
憶張輯
作者：嚴粲
朝代：宋

畏景如焚客路塵，寂寥山店獨吟身。
多情唯有別時月，低傍茅簷巧趁人。
戲友人
作者：嚴粲
朝代：宋

今朝有清興，無處覓詩人。
寺占房空鎖，窗窺榻有塵。
尋芳知尚早，報謁未應頻。
只在城中醉，煙雲滿澹津。
戲友人
作者：嚴粲
朝代：宋

怪得詩情減一分，知君爲學有新聞。
塵中畢竟閒人少，獨自開樽對白雲。
戲詩友談仙
作者：嚴粲
朝代：宋

君期汗漫遊，不敢問所適。
贈別亦何有，當辦鶴一隻。
還疑是凡羽，不任載仙質。
乘煙寧假此，聊以壯行色。
淹留非牽俗，應未得良日。
空令施肩吾，久待問詩律。
招提遊·其一
作者：嚴粲
朝代：宋

幽尋愜所適，蘭若白石靜。
天籟鳴松壑，古意滿苔徑。
清泉醒客心，啼鳥喚僧定。
留連不能去，翫月歸路永。
招提遊·其二
作者：嚴粲
朝代：宋

煩抱忽如遺，僧境得清勝。
花發巖洞幽，雲生窗戶冷。
來驂樹陰直，歸棹川光暝。
遺思山蒼蒼，半空聞夕磬。
拾橡亭爲黄炳賦
作者：嚴粲
朝代：宋

世上危機富貴身，由來著意鬼神嗔。
到頭鐘鼎誰消得，正要山中拾橡人。
挽陳邵武
作者：嚴粲
朝代：宋

前輩聞如此，今人見未多。
難將通介論，不在語言科。
胄監開華近，樵川借撫摩。
鄉評最期望，一夢只南柯。
新晴
作者：嚴粲
朝代：宋

滑路愁騎馬，晴天好放船。
水紋摇倒壁，花影弄澄川。
夢寐驅馳在，光陰少壯遷。
心期猶浩蕩，搔首白鷗前。
新竹
作者：嚴粲
朝代：宋

樹頭不動天無風，六月還當日正中。
唯有滿林新長竹，別生凉意襲簾櫳。
旋摘盆柑
作者：嚴粲
朝代：宋

金丸手自摘，色味香三絕。
從來天者全，風韻迥然別。
早行
作者：嚴粲
朝代：宋

脩程避晝炎，中夜征夫起。
蟲聲荒郊迥，犬吠衡門閉。
行行月色淡，微霞露天際。
永懷高卧人，幽夢繞蒼翠。
春恨
作者：嚴粲
朝代：宋

馬上東風吹酒醒，空將春恨到江亭。
飛香寂寞無尋處，煙映晚山深淺青。
春晚
作者：嚴粲
朝代：宋

向來得意在煙霞，失脚黄塵負歲華。
過却海棠渾不省，夢中猶自咏梅花。
春歸
作者：嚴粲
朝代：宋

抵死連宵雨不休，今朝晴景莫登樓。
杜鵑啼得春歸了，風裏楊花點點愁。
昭君怨
作者：嚴粲
朝代：宋

欲洗鉛華浄，那須畫手工。
玉顔翻自誤，不似舊圖中。
月
作者：嚴粲
朝代：宋

只道今宵月出遲，雲間不覺上多時。
夜深花影如清晝，何處山頭一笛吹。
月夜與張輯論詩
作者：嚴粲
朝代：宋

凉露初長夜，纖雲浄盡時。
幾人還對月，與客共論詩。
苦思常難穩，閒題或更奇。
不應誇末俗，準擬古人知。
有客
作者：嚴粲
朝代：宋

有客華陽巾，□□□園竹。
傲睨若無人，風神動巖谷。
主人延客語，山中酒新熟。
飲酣出素書，鳥篆不可讀。
欲問度世訣，長嘯振林木。
軒然別我去，舉頭但黄鵠。
望彭蠡
作者：嚴粲
朝代：宋

萬壑氣交會，今知楚澤雄。
水明纔辨樹，霧合忽迷空。
遠浦沈初月，孤舟亂去鴻。
闌干已愁思，漁唱入蘋風。
未開梅
作者：嚴粲
朝代：宋

老樹天機早，潛回一點春。
寒梢方蓓蕾，瘦影已精神。
冷淡看前輩，芳菲總後塵。
更須香共色，未是監花人。
李賈携詩卷見訪賈與嚴滄浪遊
作者：嚴粲
朝代：宋

石屏新卷裏，曾得見君詩。
大冊煩來教，平生慰夢思。
高標去塵遠，古調少人知。
汝與吾宗好，風騷更屬誰。
松雪
作者：嚴粲
朝代：宋

陰崖未知晴，松雪自在白。
可恨晚風顛，飛寒亂苔石。
林和靖祠
作者：嚴粲
朝代：宋

白雲人已矣，古屋自蒼苔。
林下誤疑鶴，水邊空見梅。
市人携酒至，歌女棹船囘。
檢點幽棲處，湖光似向來。
樂齋
作者：嚴粲
朝代：宋

顔巷當年事，同門自少知。
誰言公子貴，心與古人期。
望柳尋花意，吟風弄月時。
人琴無處問，空想考亭詩。
次韻宴坐畫圖
作者：嚴粲
朝代：宋

京塵倦來歸，故山喜還璧。
淡交松桂在，昔別猿鶴憶。
晚知閒味深，甘爲幽討惑。
尚念身在山，佳處恐未識。
看山須全境，一覽盡目力。
伊誰有巨軸，亭亭挂空碧。
吾聞古靈匠，能事略翰墨。
盤礴溟涬初，太素含黼飾。
妙手斡玄微，鍊此石五色。
天機一呈露，真宰惜不得。
寫出萬古愁，蒼茫思何極。
煙村带遠市，雲樹出峭壁。
有人閒倚欄，飛鳥亦自適。
俗間重小景，局促無奇特。
五日十日畫，大類宋楮刻。
誰會悠然心，醉來眠對客。
次韻菊花山人沈莊可見過之作
作者：嚴粲
朝代：宋

借得山中集，塵埃一半侵。
讀來知句好，老去向誰吟。
高義先投刺，忘懷肯抱琴。
茅齋亦相約，樽酒要同斟。
歐陽道士歸自臨安
作者：嚴粲
朝代：宋

洞穴雲生窗戶凉，道人宴坐但焚香。
向來遊遍王侯第，還似山林意味長。
汎湖
作者：嚴粲
朝代：宋

四邊天共水漫漫，身在鴻濛縹渺間。
忽見浮空青一抹，舟中人說是湖山。
池陽道中
作者：嚴粲
朝代：宋

脫葉舞風過別岸，溼雲含雨上晴天。
脩途喜借晚凉得，幽鳥一聲生翠煙。
湘中
作者：嚴粲
朝代：宋

千古懷沙恨，淒涼何處論。
坐看宗國事，安用一身存。
落葉西風岸，孤舟半夜猿。
年年江月白，爲照獨醒魂。
湘川逢故人
作者：嚴粲
朝代：宋

少小□同巷，分携知幾年。
乍逢如未識，相問轉悽然。
月色秋看好，潮聲夜聽圓。
醉來共鄉語，不覺是湘川。
獨往
作者：嚴粲
朝代：宋

一徑歷紆餘，獨往未到處。
豈曰巖泉幽，心閒即真趣。
蕭蕭松有聲，依依花自開。
樵翁向我笑，問我何從來。
玉溪雪夜
作者：嚴粲
朝代：宋

雪霽天夜白，月上江空明。
飲散客就船，萬籟沈三更。
誰家竹籬岸，摸索疎枝橫。
不著色與香，令我毛骨清。
醉魂乘沆瀣，看舞婆羅城。
琴
作者：嚴粲
朝代：宋

孤松風下弦秋清，湘江湛湛湘山青。
一聲吹入天冥冥，何處白鶴飛來聽。
琵琶洲
作者：嚴粲
朝代：宋

琵琶古怨猶淒清，何年一抹橫煙汀。
人言隨波高下如浮萍，神鼇背負能亭亭。
不知水仙宮殿碧皎潔，玉絃遥映雲錦屏。
胡沙萬里音塵絕，獨與鸚鵡愁青冥。
天際歸舟認髣髴，江頭寒月傷伶仃。
悄然夜久天籟起，往往恍惚游百靈。
秋風嫋嫋兮水泠泠，俗耳箏笛兮誰能聽。
我眼如耳耳如鼻，妙處不言心獨醒。
鈞天住奏三千齡，石鍾水樂遺林坰，豈有寶器終飄零。
一朝詄蕩開天扃，帝命下取呵六丁。
陶梭共起變化隨雷霆，古餘山色空青青。
畫梅蘭竹石
作者：嚴粲
朝代：宋

正憶吟窗占竹坡，風煙觸眼奈愁何。
梅蘭只作從前瘦，石上蒼苔別後多。
發清湘·其一
作者：嚴粲
朝代：宋

歸棹將秋色，三湘是勝遊。
灣回仍小嶼，灘過盡平流。
臨水聞僧磬，隈巖隠釣舟。
江頭每佳處，沽酒小夷猶。
發清湘·其三
作者：嚴粲
朝代：宋

栽樹未花開，其如行色催。
遥憐今歲雪，誰看一庭梅。
餘俸刊詩卷，歸程賣酒盃。
輕舟下灘穩，鷗鷺莫驚猜。
發清湘·其二
作者：嚴粲
朝代：宋

花樹移方活，丁寧莫損殘。
待逢春氣暖，開與後人看。
酒任隨車載，詩從就柱刊。
料應吟賞處，說著種時難。
盤谷圖
作者：嚴粲
朝代：宋

聲利爭馳毫末間，幾人能得健時閒。
不須展畫相撩弄，昨夜秋風憶故山。
示園丁
作者：嚴粲
朝代：宋

種竹宜疎延夜月，澆花須早趁晨陰。
溪邊釣石勤時掃，恐有詩人來醉吟。
秋入
作者：嚴粲
朝代：宋

秋入蘋風白浪生，癡雲未放楚天晴。
青山湖水知何處，中有斜陽一段明。
秋思
作者：嚴粲
朝代：宋

風落葉間殘點雨，月窺窗下不眠人。
秋清一片無誰領，併作詩愁入鬢新。
秋懷
作者：嚴粲
朝代：宋

秋懷不到夢，歷歷數寒更。
坐得楚天白，吟教湘水清。
殘燈摇壁影，片葉墜階聲。
起看孤城霧，人間事又生。
秋風
作者：嚴粲
朝代：宋

門與姑山對，溪邊有故廬。
別來三徑菊，閒却一樓書。
水碓長腰米，村船巨口魚。
秋風歸去好，留滯意何如。
紀夢
作者：嚴粲
朝代：宋

煙島空濛一鶴飛，天風滿袖自吟詩。
覺來猶似非人世，花影欄干月上時。
繫舟
作者：嚴粲
朝代：宋

古岸人家少，蒼茫此繫舟。
閨中今夜月，江上晚風秋。
一水縈寒夢，雙鴻亂遠愁。
湘源知不惡，吾意肯淹留。
自樂平閲視渡舟取道太陽渡宿地藏院
作者：嚴粲
朝代：宋

康山問民涉，陽渡平地訟。
朅來招提宿，疏峰結飛棟。
研丹啟囊書，點勘自成諷。
佛香觸深悟，僧茗來清供。
陽頹嵐氣生，鴻沒天宇空。
向來山中樂，忽忽豈其夢。
舟中夜酌別鄧均
作者：嚴粲
朝代：宋

共對船頭月，通宵語未終。
鄉關幾歲別，筆墨小時同。
江影高低樹，秋聲斷續鴻。
相逢渾草草，明日又西東。
舟中夜雪
作者：嚴粲
朝代：宋

落帆侵夜色，客思正悽悽。
風撼瀟湘覆，雲連宇宙低。
灑篷吹乍急，欹枕聽還迷。
懶惰無清興，誰人訪剡溪。
茅舍
作者：嚴粲
朝代：宋

村居遠城市，獨木渡塘坳。
迸笋補籬竹，落松添屋茅。
童歸携酒榼，客至得鹽包。
隨分山中好，低簷燕有巢。
菊
作者：嚴粲
朝代：宋

寒林色枯槁，粲粲籬菊鮮。
冷艷無俗韻，孤芳弄秋妍。
金晶與高絜，未覺陽和偏。
豈無兒女花，誰能制頹年。
菊
作者：嚴粲
朝代：宋

秋籬霜露寒，獨立爾良難。
不作過時恨，從教耐久看。
風流沾臘蕊，臭味憶騷蘭。
孤淡逢心賞，幽香故未闌。
蒙齋先生賦張通守佚老堂次韻
作者：嚴粲
朝代：宋

拂衣歸共白雲間，佚老堂中天地寬。
黄髮可教供鞅掌，青山聊足對高寒。
杖藜行樂春風軟，紙帳佳眠曉日團。
林下未應忘世事，併煩寄語謝家安。
薦福寺
作者：嚴粲
朝代：宋

石徑秋痕苔蘚深，誰將清氣潤脩林。
戴公堤上古時月，幾度凉宵照苦吟。
被檄樂平至鳴溪渡有山與南豐軍山同名者予昔從嶺庵謝先生夢得游先生于湖畏友也豪於詩悅軍山之峭拔暢其吟懷自昭武徙家于市山築室曰西窗以朝夕對焉嘗命余記之余時從西窗樽酒論文爲樂如是者十載今先生已矣感而賦詩
作者：嚴粲
朝代：宋

江西絕頂插晴空，此地山名偶自同。
喚起西窗十年夢，一樽何處酹詩翁。
西湖
作者：嚴粲
朝代：宋

何處春晴好，西湖元巳朝。
馬嘶堤上路，船過柳陰橋。
敲竹鶴聲起，弄泉花影摇。
坐看遊客盡，煙水思迢迢。
見梅
作者：嚴粲
朝代：宋

絕憐生意上寒枝，幾度巡簷錯恨遲。
數點疎花人未見，窗間早被月明知。
觀北來倡優
作者：嚴粲
朝代：宋

見說中原極可哀，更無飛鳥下蒿萊。
吾儂尚笑倡優拙，欲喚新翻歌舞來。
調古
作者：嚴粲
朝代：宋

調古人能聽，眉長世共妍。
家山夕陽外，心事落鷗邊。
弟妹知何在，風塵祗自憐。
孤燈照危坐，不是少林禪。
軍行
作者：嚴粲
朝代：宋

野人自說老爲農，舊識戎裝紙畫中。
近日軍行渾見慣，兒童嬉戲學刀弓。
送張輯游宣城
作者：嚴粲
朝代：宋

君撫淵明底樣琴，肯於絃上要知音。
相逢塵事不挂口，別去清愁總上心。
聽雨夜牀孤舊約，看雲秋壑想幽尋。
他年跨鶴相過否，應笑浮名雪滿簪。
送戴式之
作者：嚴粲
朝代：宋

自小尋詩出，江湖今白頭。
應嫌少陵讀，不似子長遊。
風雨夜愁枕，鶑花春醉樓。
吟邊消息好，懷古問沙鷗。
送黄炳
作者：嚴粲
朝代：宋

未盡連牀話，匆匆又語離。
襟期無限事，書寄若爲辭。
昔別已十載，重逢還幾時。
孤舟明夜月，何處照相思。
過江東
作者：嚴粲
朝代：宋

落花時節過江東，濃綠山頭間小紅。
野店日長春寂寂，柳陰摇颺酒旗風。
道中
作者：嚴粲
朝代：宋

客思曉寒凝，初陽樹外昇。
氣蒸茅屋雪，聲裂野池冰。
倦路行偏遠，思山隠未能。
僕夫愁過嶺，遥指最高層。
道中見茶花
作者：嚴粲
朝代：宋

朝來露溼欲寒天，誰賞幽芳古道邊。
風味十分留貢焙，浮花正自不須妍。
道傍木犀
作者：嚴粲
朝代：宋

路人攀折半成荒，何似山中自在芳。
可耐西風相料理，爲誰消得許清香。
酴醿
作者：嚴粲
朝代：宋

東風暖迸龍蛇起，麗日晴烘玉雪香。
可惜開時春向晚，不教桃李見清芳。
重九後五日遊齊山
作者：嚴粲
朝代：宋

官癡縛辰酉，節物如相負。
茲遊未覺晚，黄花落吾手。
沒鷗江自迥，脫葉山新瘦。
淒涼千載心，西風一搔首。
重到地藏院
作者：嚴粲
朝代：宋

泥濘行良苦，青山且眼前。
題詩如昨日，倒指已三年。
僧榻寒宵雨，漁村落照煙。
薄游聊復爾，終擬老林泉。
重過雷園
作者：嚴粲
朝代：宋

靜處人來少，園扉本不關。
寒叢淒古徑，落日思空山。
倚樹吟情遠，臨池立影閒。
晚林看更好，一抹冷煙還。
野興
作者：嚴粲
朝代：宋

身閑歸未得，野興日翛然。
抱牘無來吏，尋詩即散仙。
盃明松罅月，座引石根泉。
有客知余意，清風三兩弦。
閏九
作者：嚴粲
朝代：宋

前月登高去，猶嫌菊未黄。
秋風不相負，特地再重陽。
閒居
作者：嚴粲
朝代：宋

盡日門前草，青青不染塵。
生書方破卷，幽鳥忽啼春。
失意成高興，多閒信懶身。
不須憂世事，廊廟有經綸。
陽關圖
作者：嚴粲
朝代：宋

人人腸斷渭城歌，誰獨持竿面碧波。
可是無情如木石，祇應此地別離多。
雪梅
作者：嚴粲
朝代：宋

報道梅邊雪未休，披衣晨起上簾鈎。
孤根清健元如許，空爲花寒一夜愁。
霧中早行
作者：嚴粲
朝代：宋

行人模糊畫中影，高樹夭矯空際雲。
樓臺幾處半隠見，三島夢斷猶紛紜。
顔范祠堂
作者：嚴粲
朝代：宋

顔范新祠番水陽，邦人來此識綱常。
海波澒洞孤峰峭，天宇清明一鳳翔。
英蹟重尋餘古帖，高情猶想賦秋香。
姦諛骨朽今安在，三歎前賢死不亡。
風雨宿湖心
作者：嚴粲
朝代：宋

渺渺平湖四接天，孤舟曾繫夜來船。
持鞭又逐風塵去，却憶秋篷聽雨眠。
騎牛圖
作者：嚴粲
朝代：宋

乃翁騎牛馿馱兒，松間提挈羣童隨。
馿逢短橋兒回顧，牛背推敲了不知。
三衢邂逅周月船論心數日臨分賦此二首·其一
作者：嚴羽
朝代：宋

同是江湖客，居然歲月多。
心期看白髮，歸夢付滄波。
子去見家遠，吾衰奈別何。
幾時船上月，載酒定相過。
三衢邂逅周月船論心數日臨分賦此二首·其二
作者：嚴羽
朝代：宋

戎馬相逢日，那知復此閒。
客愁詩莫遣，世事酒相關。
江上孤舟在，天隅兩鬢斑。
更將憂國淚，滿袖送君還。
促刺行
作者：嚴羽
朝代：宋

促刺復促刺，男兒蹭蹬真可惜。
三年走南復走北，歲暮歸來空四壁，鄰翁爲我長太息。
人生四十未爲老，我已白頭色枯槁。
海內伶俜獨一身，裘馬摧藏愁欲倒。
今日飲君數杯酒，座閒頗覺顔色好。
忽憶當年快意時，與君笑傲長相期。
大杯倒甕作牛飲，脫巾袒跣唯嫌遲。
即今多病筋力弱，壯心雖存興寂寞。
君不見昨夜誰爲烈士歌，聽罷仰空淚零落。
再送頼成之出都
作者：嚴羽
朝代：宋

天際晴霞欲變春，高樓分手淚沾巾。
荆吳渺渺孤舟遠，江海悠悠白髮新。
萬事蹉跎堪更問，十年離別亦何頻。
江村幾處梅花發，明日相思是旅人。
出塞行
作者：嚴羽
朝代：宋

將軍救朔邊，都護上祁連。
六郡飛傳檄，三河聚控弦。
連營當太白，吹角動胡天。
何日匈奴滅，中原得晏然。
別客
作者：嚴羽
朝代：宋

客鬢風霜晚，離亭鼓角聞。
念君當此去，把袂不能分。
衡霍連秋氣，瀟湘合暮雲。
愁心將落葉，向晚共紛紛。
劉荆州答
作者：嚴羽
朝代：宋

皇漢失中德，四海橫雕戈。
驚塵暗九有，豺虎臨長河。
流人滿川谷，積屍亂如麻。
關洛既蕩析，楚壤空嵯峨。
謬當牧守寄，無以救時訛。
竟貽百代誚，家世隨蹉跎。
安知千載下，夫子感慨多。
人生固有志，成敗飄風過。
且復登城隅，逍遥望山河。
日暮襄漢碧，鳬鴨遊輕波。
何以慰我心，玄熊閒黄駞。
清觴宜城酒，二八邯鄲歌。
願言寫懷抱，聯用寬吾家。
勿言此歡易，樂罷歸無何。
劍歌行
作者：嚴羽
朝代：宋

劍歌行，借君劍，爲君舞。
自古英雄重結交，樽酒相逢氣相許。
愛君倜儻不可羈，與君一見心無疑。
疏眉大顙長七尺，神彩照耀仍虬髭。
雄詞落紙走山嶽，霹靂繞壁蛟龍隨。
如何十載困羈旅，此心獨未時人知。
去年從軍殺强虜，舉鞭直解揚州圍。
論功不及驃騎幕，失路羞逐邊城兒。
歸來寶刀挂空壁，白光夜夜驚虹蜺。
椎牛釃酒且高會，酣歌擊筑焉能悲。
百年快意當若此，迂儒拳局徒爾爲。
我亦摧藏江海客，重氣輕生無所惜。
關河漂蕩一身存，宇宙茫茫雙鬢白。
到處猶吟然諾心，平時錯負縱橫策。
海內交遊四五人，近來得爾情相親。
情相親，兩相託，生死交情無厚薄。
別君去，還留連，願剖肝膽致君前。
人生感激在知己，男兒性命焉足憐。
北伐行
作者：嚴羽
朝代：宋

王師北伐何倉卒，六郡丁男亳州骨。
空見朝陵奉使回，羣盜翻來舊京闕。
襄陽兵馬天下雄，尚書兄弟才傑同。
偏裨入救嗟已晚，萬國此恨何時終。
北風
作者：嚴羽
朝代：宋

夜來雨雪北風顛，吹得波濤欲暗天。
世上如今少知己，煩君牢繫釣魚船。
古劍行
作者：嚴羽
朝代：宋

我有三尺劍，懸瞻光陸離。
刜鐘不錚，切玉如泥，水斷蛟龍陸剸犀。
三軍白首纔一揮，惜哉挂壁無所施，使之補履不如錐。
吾將抱憤愬玉帝，手持此劍上天飛。
古懊惱歌六首·其一
作者：嚴羽
朝代：宋

五兩轉須臾，相望奈何許。
寄語黄帽郎，船頭慢摇櫓。
古懊惱歌六首·其三
作者：嚴羽
朝代：宋

郎去無見期，妾死那瞑目。
郎歸認妾墳，應有相思木。
古懊惱歌六首·其二
作者：嚴羽
朝代：宋

君子如白日，願得垂末光。
妾身如螢火，安能久照郎。
古懊惱歌六首·其五
作者：嚴羽
朝代：宋

朝亦出門嗁，暮亦出門嗁。
蛛網挂風裏，遥思無定時。
古懊惱歌六首·其六
作者：嚴羽
朝代：宋

懊惱復懊惱，懊惱無奈何。
請郎且少住，聽妾懊惱歌。
古懊惱歌六首·其四
作者：嚴羽
朝代：宋

船在下江口，逆風不得上。
結束作男兒，與郎牽百丈。
吳中送友歸豫章
作者：嚴羽
朝代：宋

川程極目渺空波，送爾歸舟奈別何。
南國音書須早寄，江湖春雁已無多。
吳江春望
作者：嚴羽
朝代：宋

客有東南別，憑高正憶家。
青春江上草，湖日岸頭沙。
去鳥無邊盡，歸帆幾處斜。
音徽不可問，惆悵結瑶華。
和上官偉長蕪城晚眺
作者：嚴羽
朝代：宋

平蕪古堞暮蕭條，歸思馮高黯未消。
京口寒煙鴉外滅，歷陽秋色雁邊遥。
晴江木落長疑雨，暗浦風多欲上潮。
惆悵此時頻極目，江南江北路迢迢。
喜友人相訪擬韋蘇州作
作者：嚴羽
朝代：宋

朝朝竹林院，閉戶讀殘書。
几閣晨風入，荒郊寒露餘。
故人步屧至，清坐每踟躕。
輟卷還留興，漱泉同飯蔬。
四方行
作者：嚴羽
朝代：宋

四方羣盜苦未平，况聞中原多甲兵。
百年讐恥幸已雪，何意復失東西京。
嗚呼機事難適至，成敗君看豈天意。
戰骨連營漫不歸，空流烈士中宵淚。
塞下
作者：嚴羽
朝代：宋

鞍馬連年出，關河萬里賒。
將軍思報國，壯士恥還家。
大漠春無草，天山雪作花。
誰憐李都尉，白首沒胡沙。
塞下曲六首·其一
作者：嚴羽
朝代：宋

孤城莽莽秋天外，竟日無雲空自哀。
忽怪一時天盡黑，合羣胡雁向西來。
塞下曲六首·其三
作者：嚴羽
朝代：宋

古戍秋生畫角哀，思歸泣盡望鄉臺。
胡天日落寒風起，但見黄沙萬里來。
塞下曲六首·其二
作者：嚴羽
朝代：宋

渺渺雲沙散橐駝，風吹黄葉渡黄河。
羌人半醉蒲萄熟，塞雁初肥苜蓿多。
塞下曲六首·其五
作者：嚴羽
朝代：宋

玉關西去更無春，滿眼蓬蒿起塞塵。
漢馬不歸青海月，胡笳愁殺隴頭人。
塞下曲六首·其六
作者：嚴羽
朝代：宋

天山一夜雪漫漫，虜去營空戰血乾。
十萬征人回馬首，天邊烽火報平安。
塞下曲六首·其四
作者：嚴羽
朝代：宋

一身遠客逐戎旌，落日蕭條望古城。
漸近磧西無水草，北風沙起橐駝驚。
塞下絕句
作者：嚴羽
朝代：宋

莫被封侯誤，封侯似漢家。
君看城下骨，萬古一黄沙。
夜泊
作者：嚴羽
朝代：宋

夜聞估客送將歸，葭菼蕭條月色微。
萬里江湖何處極，孤舟鴻雁自相依。
杯拋黄菊乾賒酒，城掩清砧罷擣衣。
不奈此時心斷絕，長沙南去故人稀。
夢中作
作者：嚴羽
朝代：宋

少小尚奇節，無意縛珪組。
遠遊江海閒，登高屢懷古。
前朝英雄事，約略皆可覩。
將軍策單馬，談笑有荆楚。
高視蔑袁曹，氣已蓋寰宇。
天未豁壯圖，人空坐崩沮。
丈夫生一世，成敗固有主。
要非儓儗人，未死名已腐。
夫何千載後，亦忝趨大府。
主人敬愛客，開宴臨長浦。
高論極興亡，歷覽窮川渚。
殷勤芳草贈，窈窕邯鄲舞。
媿無登樓作，一旦濫推許。
懷哉揮此觴，別路如風雨。
夢遊廬山謠示同志
作者：嚴羽
朝代：宋

昨夜月落西窗陰，倦推石枕憑素琴。
身居紅塵不自覺，夢入廬山深復深。
廬山深處在何許，五老仙人邀我語。
眉如秀雪顔桃花，酌酒相酣坐箕踞。
明河九派倒西來，石梁巉絕古道開。
五公握手向我笑，下見劫火揚塵灰。
獨騎一鹿窮縈迴，窅然醉蹋青錦苔。
松風號嘈何清哀，湍飛瀑卷萬壑雷。
忽然驚起迷所向，四座已失黄崔嵬。
披衣徬徨還太息，我與世途何所屑。
亂世茫茫飛蠓蠛，囊中別有金膏訣。
須君之行當何時，共向丹崖卧松雪。
天末遇周子俊自行在還言石屏消息
作者：嚴羽
朝代：宋

不見石屏老，相逢問客船。
長沙聞近別，行在定虛傳。
兵革來書斷，江湖望眼穿。
他時同話此，把臂喜應顛。
孺子臺吟
作者：嚴羽
朝代：宋

去年醉與東湖別，欲上衡湘泛秋月。
君家留我却邅迴，悵望還成阻修闊。
西山縹緲翠屏開，復憶滕王倒玉杯。
經過始識洪崖井，調笑重登孺子臺。
臺前呼酒折荷花，水凈煙明散落霞。
舉杯失笑君何在，望斷行雲空咄嗟。
故人別後還愁緒，此都不是余留處。
興來目送海邊鴻，歸心挂在閩谿樹。
路逢估客有情人，因得題詩一寄君。
大鵬正展圖南翼，空有相思隔海雲。
客中別表叔吳季高
作者：嚴羽
朝代：宋

悠悠遠別半生悲，白日相逢又語離。
海內風塵驚不定，天邊消息到何時。
洞庭旅雁春歸盡，瓜步寒潮夜落遲。
惆悵孤舟從此去，江湖未敢定前期。
寄山中同志
作者：嚴羽
朝代：宋

我有三足麂，放之在碧山。
別來幾千日，昨夢忽乘還。
松色入天盡，巖花落地閒。
憑君一問訊，沿月上潺湲。
寄贈張南卿兼答文篇之貺時南卿在鄱陽
作者：嚴羽
朝代：宋

君不見邯鄲輕薄少年兒，鬭雞走狗長相隨。
忽然失意向杯酒，拔劍相看死何有。
君不見關西大姓多俠徒，結客如雲傾五都。
一朝金盡人事改，昨日交朋竟誰在。
我笑悠悠世上人，須臾反復非情親。
拂衣便欲滄海去，但許明月隨吾身。
張侯爲人心事好，使我一見喜欲倒。
交友如君未易逢，相逢恨不相知早。
相知雖早亦何爲，氣豁神傾在一時。
君知海內劉玄德，我識弘農皇甫規。
昨來贈我瓊瑶作，把酒高吟意寥廓。
色動曹劉側耳聽，魂歸萬古開冥漠。
故人一別兩何如，無限風期記素書。
千里神交如咫尺，相思誰道隔江湖。
寄郭招甫時在潯陽
作者：嚴羽
朝代：宋

夢向三江買釣船，挂帆西去白雲邊。
窗開曉色香鑪現，門落寒聲瀑布懸。
百年酒興陶彭澤，四海詩名孟浩然。
何日真尋塵外迹，焚香酌茗話先賢。
將之潯陽途中寄諸從昆弟
作者：嚴羽
朝代：宋

渺渺孤帆去幾程，悠悠天際望湓城。
一身避亂辭鄉國，千里相思隔弟兄。
猨叫匡廬寒暮色，雁過彭蠡带秋聲。
江湖此去方漂泊，腸斷風塵遠別情。
將往豫章留別張少尹父子
作者：嚴羽
朝代：宋

江西飛鳥外，極目渺離愁。
同侶時催發，征人不可留。
江湖雙淚眼，天地一孤舟。
揮棹從茲去，空傷旅鬢秋。
尋寧山人所居
作者：嚴羽
朝代：宋

幽人以道隠，結室巖之東。
余亦避世客，逢君於此中。
鳥因留食至，泉爲煉丹紅。
向晚下山去，月高秋色空。
山居即事
作者：嚴羽
朝代：宋

稍欣入林深，已覺煩慮屏。
霜果垂秋山，歸禽度嵐嶺。
紛紛葉易積，漠漠雲欲盛。
磵戶寂無人，松蘿窅然暝。
惟聞山鳥嗁，月出柴門靜。
終歲寡持醪，延歡聊煮茗。
羣書北窗下，帙亂誰能整。
平寇上史君王潛齋
作者：嚴羽
朝代：宋

治平改元，有盜于建。
昔犯我鄙，狼蹂豕踐。
於時王侯，維民之憂。
爰整我軍，式遏虔劉。
侯勵將士，無譁聽我。
進退勇怯，死生福禍。
侯出府庫，啗勳賞馘。
前無堅敵，後無捷策。
乃有奇士，據鞍請行。
袒裼入陣，賊莫能嬰。
亦有賢僚，爭先跋涉。
屢摧賊鋒，月奏三捷。
侯曰嘻哉，盜本王臣。
殪而殲旃，傷天地仁。
赤子弄兵，如魚游釜。
投戈歸田，新汝生路。
孰謂反覆，紿我行人。
既弛我備，薄奄我軍。
我軍少却，醜類鴟張。
環數百里，奔播倉皇。
侯曰嗟哉，其不可恕。
馳赤白囊，亟請淮旅。
淮旅未來，阽危如燬。
淮旅既來，稚耋失喜。
侯謂淮將，次舍良苦。
休士秣馬，我有清酤。
淮將曰吁，翦此朝食。
不介而馳，直擣其穴。
羣醜來聚，亙野彌山。
淮旅整暇，徐誘之前。
弓不虛彀，矢不妄激。
發數步內，應弦而踣。
或戈其喉，或殳其脛。
若烏獲力，笞乳臭嬰。
黨類周章，途殫命窄。
魚驚鳥散，影不返迹。
淮旅拗怒，蠆芥髬髵。
搜林刮莽，遠討窮追。
淮旅拗怒，火烈具舉。
沸澤焦崖，窟穴無所。
自相蹈藉，十殺八九。
喪魄亡精，食不知口。
原膏野赤，谷臭川腥。
燐火不燄，殤鬼殘形。
乃求元凶，已縊巖阻。
執彼餘魁，入而振旅。
其魁伊何，緇服髠首。
一羣縱觀，萬夫歡走。
炮烙剔腐，以警叛者。
前後獻俘，復以百數。
蕩滌污垢，宥貸脇從。
收霜卷雹，和氣融融。
侯饗淮將，加籩折俎。
庖騎酒車，飲均衆伍。
何以贈之，筐篚熒煌。
戰功曰多，告成于王。
嗟我婦子，若翁若嫗。
安逸怡愉，匪侯何俟。
侯曰此捷，諸將之功。
雖有諸將，實侯指蹤。
讐在藩籬，疾居心腹。
急緩安危，若手反覆。
匪侯勤請，蔓實難圖。
謂予不信，往有覆車。
君子作歌，以頌侯績。
誰其采詩，顧備簡策。
庚寅紀亂
作者：嚴羽
朝代：宋

承平盜賊起，喪亂降自天。
荼毒恣兩道，兵戈浩相纏。
此邦禍最酷，賤子忍具言。
朝廷討亂初，誰任主將權。
輜重道閒來，隠隠何闐闐。
殿前盡貔虎，所向當無堅。
組練照川明，戈戟耀日鮮。
父老當時言，此賊不容吞。
軍興法律在，進退非得專。
奈何忽舍去，屯壘隨之遷。
留兵不五百，當賊逾數千。
英英胡將軍，策馬奮獨先。
出入突且擊，勢絕飄風旋。
殺賊不知數，屍骸相疊穿。
誰謂散復來，其徒奈實繁。
須臾塞城郭，合沓迷妖氛。
將軍怒一呼，誓死報國恩。
拔劍復入陣，鼓聲俄不聞。
哀哉失壯士，白日爲之昏。
嗟彼城中人，欲生無由緣。
連頭受屠戮，赤族罹禍冤。
妻孥悉驅虜，道路號相牽。
或有小失意，性命無由全。
言語方出口，腰領已不連。
婉婉閨中女，未嘗窺戶邊。
白刃斥之去，不許暫稽延。
回頭顧父母，父母安敢憐。
所掠靡孑遺，囊擔無虛肩。
衣冠困奴隸，怒駡仍笞鞭。
又有脫鋒刃，多化爲魚黿。
途窮勢復迫，忽若忘重淵。
倉卒所傳誤，投身空棄捐。
嬰兒或在抱，粉黛猶儼然。
沙磧腥人腸，銜啄集烏鳶。
嗚呼彼蒼天，念此胡罪愆。
比者因亂定，南歸經舊廛。
豈徒人民非，莫辨陌與阡。
所見但荆棘，狐狸對我蹲。
坡陁流血地，靡靡生寒煙。
城頭遇老翁，行淚爲余論。
云賊破城時，賊初攻南門。
大軍血戰久，家得扶我奔。
所免有萬計，皆我胡君恩。
不然盡魚肉，遺黎何有焉。
語罷復嗚咽，余亦涕泗漣。
軍旅苦轉輸，饑饉仍薦臻。
瘡痍莽未復，千里惟空村。
白骨不知誰，無人爲招魂。
四郊實多此，仁者宜惻然。
近喜大告捷，所俘悉已還。
凶渠戮廟社，黨類歸之田。
當知釜中魚，貸爾喘息懸。
胡爲迭恃險，高壘猶山巔。
蠻獠本異性，土風來有年。
力屈勢暫伏，乞降非惡悛。
脅從固罔治，羣醜豈盡原。
反覆恐難料，安危仗諸賢。
此師不再舉，乘時須勉旃。
國家刑罸在，廟算必不偏。
感時鬚髮白，憂國空拳拳。
廬陵客館雨霽登樓言懷寄友
作者：嚴羽
朝代：宋

終日坐汾淟，邈然無少欣。
登樓一周覽，始見萬山羣。
微雨洗殘暑，青天卷浮雲。
襟懷兩廓落，朗若見夫君。
見君君何在，顧影還獨笑。
吏非金門遊，隠異滄浪調。
江明秋月白，山空夜猨嘯。
徒事百卷文，未返一竿釣。
留滯豈勝愁，非君誰與謀。
水寒終赴海，雁遠暫賓秋。
舉世不可語，猶當傲巢由。
贈君三尺劍，永駕五湖舟。
張奕見訪逆旅
作者：嚴羽
朝代：宋

歲晚傷爲旅，君來適慰情。
郊扉寒少色，江渚夜多聲。
報國憐他日，爲儒愧此生。
那言離合際，更觸壯心驚。
從軍行·其一
作者：嚴羽
朝代：宋

朔風嘶馬動，遥想雁門秋。
負劍辭鄉邑，彎弓赴國讎。
黄榆連白草，河隴去悠悠。
報主男兒事，焉論萬戶侯。
從軍行·其二
作者：嚴羽
朝代：宋

翩翩雙白馬，結束向幽燕。
借問誰家子，邯鄲俠少年。
彎弓隨漢月，拂劍倚胡天。
說與單于道，今秋莫近邊。
思歸引
作者：嚴羽
朝代：宋

海上之草綠芊芊，洞門一閉今幾年。
仙驥去時留紫鞭，挂壁見之心惘然。
欲歸即歸亦由我，不待功成何不可。
堯舜不能屈由巢，自餘王侯何足交。
武陵春水綠堪染，就中亦有桑麻郊。
近聞秦人笑相語，待我東谿種碧桃。
悠悠我行邁
作者：嚴羽
朝代：宋

悠悠我行邁，邈在天一方。
道路無終極，時節異炎凉。
路逢故里親，揮泣問家鄉。
妻子離別久，不知今存亡。
中原多白骨，城邑聚豺狼。
遠去無僮僕，思還絕餱糧。
寄語家中人，遠行良可傷。
惜別行
作者：嚴羽
朝代：宋

男兒一片萬古心，滿世寥落無知音。
今朝見君握君手，大笑浩蕩開煩襟。
携尊下馬清谿側，脫略寒溫忘主客。
何處閑雲海上來，爲我山邊起秋色。
自顧沈迷類蜀莊，愛君才術過馮唐。
座中然諾兩相許，一飲不覺連百觴。
下悲世事及危亂，上話古昔窮興亡。
高歌未斷唾壺缺，起視落日神飛揚。
挽君不留惜君去，恨不移家近君住。
人生行止皆由天，我輩豈得長相聚。
風塵澒洞一回首，歲月易失紅顔暮。
離心一夜誰得知，萬里驚濤浩東注。
憫時命
作者：嚴羽
朝代：宋

憫時命之不當兮，去重華之日遠。
懷貞慤之操行兮，遭此世之淟涊。
志浩蕩以耿介兮，思低回而蹇産。
衆日進而蔽壅兮，何靈修之爲怨。
固時俗之俇儴兮，背矩矱而不可化。
獨好修以增姱兮，宜反謂余以多詐。
惟天地之可正兮，指黄泉以爲期。
欲予屈心以從俗兮，雖九死其猶不忍爲。
執太原之獶兮，蹈焦原之峻。
世沈淖而莫予知兮，吾愈岧嶤而自信。
昔伯陽之逢紛兮，時亦云其遑遑。
繄周公不復夢兮，曷疑尼父之惋傷。
陰與陽其轇轕兮，天與地其回薄。
八柱將撓兮，四極安託。
嗟予生之多艱兮，哀衆命之將落。
願披志而抽憑兮，思自近而不可得。
獨挹抑而無誰語兮，怊茫洋而焉極。
涕淫溢而澒溶兮，面高穹而歎息。
吾將遯俗以潔居兮，從巢父於箕山。
采三秀而嚥蒼柏兮，聊以終吾之永年。
哀山谷之多風兮，霰雪冥冥而不見天。
豺狼縱目以相嗥兮，虎豹羣而食人。
信自適而無所兮，蹇淹留而戃恍。
目眈眈而外浮兮，精專專而獨往。
搴太清以爲佩兮，攬灝氣以爲圭。
芳颯遝而並御兮，豈獨椒桂與江蘺。
厭此世之多囂兮，將遠跳而去之。
揭太乙之長竿兮，建招摇之飛旗。
天吳爲余奔走兮，龍伯爲余指麾。
折鄧林以爲策兮，眇八合而驅馳。
左裾拂乎崑崙兮，右袂掩乎月窟。
訪混沌之所止兮，超青冥而荒忽。
撫盤古之頂兮，挽天皇之臂。
敘余心而敶詞兮，曷爲乎鴻荒之不再世。
吾將揭北斗而量九州兮，均人命之所與。
定日月之所舍兮，使長照臨此下土。
又恐羣靈之好讒兮，俾上帝之憑怒。
不照余之精誠兮，吾將安訴。
臨天路而徬徨，魂廷廷兮失度。
亂曰：邅余車以來歸兮，曾何足以舒憂。
羌靈修之不吾祐兮，於今之人其何尤。
懷余情而終古兮，聊與化而逍遥。
懷南昌舊遊
作者：嚴羽
朝代：宋

昨在南昌府，清遊不可窮。
杯行江色裏，棹進月明中。
樓笛吹晴雪，菱歌漾晚風。
坐來懷舊迹，萬里一飄蓬。
我友遠言邁
作者：嚴羽
朝代：宋

朔風卷秋樹，白日寒無光。
是時鴻雁來，中野何蒼茫。
我友遠言邁，使我結中腸。
如何携手歡，一旦成異鄉。
行旅有期程，遊子多悲傷。
置酒欲高歌，淚來霑我裳。
四座慘相顧，征馬亦徬徨。
未知會面日，且復盡茲觴。
放歌行
作者：嚴羽
朝代：宋

進賢之冠兮，高乎岌危。
山玄之佩兮，長乎陸離。
苟非其道兮，曷如蕙带而荷衣。
堯舜邈其不逢兮，我之心其孰得而知。
寧輕世肆志兮，采商山之芝。
與其突梯滑稽有口如飴，據高位而自若，釣厚祿而無疑。
則余有蹈東海而死耳，誠非吾之所忍爲。
新凉
作者：嚴羽
朝代：宋

小院新凉水竹通，鳴蟬聲斷晚來風。
忽然坐睡瞢騰去，不覺殘書落手中。
早春寄潛齋王史君
作者：嚴羽
朝代：宋

昏昏醉睡慵朝起，日日柴門待暖開。
春至任從花鳥笑，客來還仗酒罇陪。
移舟動覓依江柳，策杖時能訪早梅。
忽憶使君聯騎出，此時乘興幾銜杯。
昔遊東海上
作者：嚴羽
朝代：宋

昔遊東海上，道遇青童君。
授我度世訣，中皆鳥篆文。
讀之了不解，再拜問微言。
舉首忽無見，茫茫空白雲。
有感六首·其一
作者：嚴羽
朝代：宋

誤喜殘胡滅，那知患更長。
黄雲新戰路，白骨舊沙場。
巴蜀連年哭，江淮幾郡瘡。
襄陽根本地，回首一悲傷。
有感六首·其三
作者：嚴羽
朝代：宋

聞道單于使，年來入國頻。
聖朝思息戰，異域請和親。
今日唐虞際，羣公社稷臣。
不妨盟墨詐，須戒覆車新。
有感六首·其二
作者：嚴羽
朝代：宋

哀痛天災日，絲綸罪己深。
王師曾北伐，胡馬尚南侵。
謀國知誰計，和親豈聖心。
願聞修實德，聽納諫臣箴。
有感六首·其五
作者：嚴羽
朝代：宋

陛下春秋盛，謙卑每責躬。
得無勞聖慮，猶未定儲宮。
付託關神器，乾坤在至公。
早聞宣詔冊，歡喜萬方同。
有感六首·其六
作者：嚴羽
朝代：宋

傳聞降北將，猶未悔狂圖。
忍召豺狼入，甘先矢石驅。
聖朝何負汝，天意屬亡胡。
試看山東寇，如今更有無。
有感六首·其四
作者：嚴羽
朝代：宋

災異時時見，羣情恐懼中。
修攘今日急，反側向來同。
社稷堪多難，安危係數公。
殘生江海去，老作一漁翁。
有懷閬風山人
作者：嚴羽
朝代：宋

把酒忽惆悵，君今吳楚閒。
孤雲隨馬首，風雨隔河關。
心事竟何在，此行殊未還。
空將百年意，泣向寶刀環。
望西山
作者：嚴羽
朝代：宋

西山橫翠新，中隠古仙真。
笑取玉麈尾，揖茲丹霞人。
雲從石洞出，月落滄江頻。
予亦將高卧，藤蘿挂葛巾。
朝日臨高臺
作者：嚴羽
朝代：宋

朝日臨高臺，睠彼芳樹閒。
上有共棲鳥，和鳴何關關。
爾亦慕儔侶，我胡獨不然。
良友在萬里，邈然河與山。
聚會豈不思，歲月倏已殫。
未必無他人，要非心所歡。
楚江晚思
作者：嚴羽
朝代：宋

旅思遥遥倦向南，誰家煙火起晴嵐。
孤城歸鳥連寒角，極浦斜陽带遠帆。
楓葉自能悲楚客，竹枝何用怨江潭。
今朝欲寫風波恨，千里書成手自緘。
樟樹鎮醉後題
作者：嚴羽
朝代：宋

吾憐樟樹好，取醉欲無還。
酒壓鵝兒色，辭歌雉子斑。
朱樓當碧水，紅日下青山。
興罷揚鞭去，蒼蒼煙霧閒。
歲暮得表叔吳景仙書因寄
作者：嚴羽
朝代：宋

遊吳還適越，慷慨莫徒然。
烽火關河隔，兵戈宇宙連。
書來山雪外，人在海雲邊。
借問遼東鶴，歸來定幾年。
江上有懷上官良史
作者：嚴羽
朝代：宋

憶君悵不樂，立馬大江邊。
塞雁來無際，驚沙度颯然。
客心懸日夜，書札斷雲天。
莫作青山老，空爲人所憐。
江上泊舟
作者：嚴羽
朝代：宋

天際長愁客，沙邊舊驛亭。
風低江浦雁，雪暗夜船鐙。
窮老嗟身拙，狂歌畏酒醒。
此生何定著，江漢一浮萍。
江上送客
作者：嚴羽
朝代：宋

留君夜飲北風寒，且折梅花耐醉歡。
明日桐廬潮去遠，孤帆天際若爲看。
江樓夜月懷故山友人陳聘君吳樗鄉
作者：嚴羽
朝代：宋

昨夜江樓月，思君好斷腸。
猿聲相應發，山色更青蒼。
楚塞來書遠，閩關隔夢長。
今朝看愁鬢，爲爾半成霜。
江行
作者：嚴羽
朝代：宋

暝色蒹葭外，蒼茫旅眺情。
殘雲和雁斷，新月带潮生。
天到水中盡，舟隨樹杪行。
離家今幾宿，厭聽棹歌聲。
燕
作者：嚴羽
朝代：宋

巢破春雛半不存，銜泥空傍主人門。
一生巧計輸黄雀，飲啄官倉長子孫。
登天皇山作
作者：嚴羽
朝代：宋

我來陟高頂，俯瞰臨長川。
陰崖隠落日，疊嶂鳴飛泉。
獨立一世外，所思千古前。
回看鳥沒處，茫茫生白煙。
登滕王閣
作者：嚴羽
朝代：宋

高閣馮空浩蕩開，當時遺跡幾荒苔。
煙含晚市悠悠見，沙带澄潭渺渺回。
此日登臨分壯氣，百年淪落憶雄材。
可憐萬古神交意，日暮荒凉一歎哀。
登豫章城感懷
作者：嚴羽
朝代：宋

憂來不自得，登城望高天。
寒雲四面起，朔氣下長川。
脫劍且却座，君知心惘然。
奈何平生志，鬰抑江湖閒。
凜凜秋風來，茫茫落日晚。
長憂生白髮，沈想忘朝飯。
向來經濟士，本自碌碌人。
蕭曹刀筆吏，樊灌市井臣。
徒步取勳業，漢道爲光新。
我今何爲者，飄飄去鄉國。
狂歌豫章城，醉卧風江碧。
但取英雄笑，終慙倜儻生。
名當以德載，事恥因人成。
獨酌還獨酌，哀歌還寂寞。
安得淩風翰，爲君拂寥邈。
相逢行
作者：嚴羽
朝代：宋

馮夫子，神仙中人乃如此。
幾載長懷玉樹枝，昨來曾見蛟龍字。
志合神凝杯酒閒，誰知豁盡平生事。
與君高會日揮金，擊劍談玄復弄琴。
看君自是青雲器，何事常懸滄海心。
我今與君真莫逆，世上悠悠誰復識。
百年飄忽或須臾，萬里青霄一飛翼。
且將耕釣任吾身，君亦牀頭有周易。
馮夫子，我欲勸君飲，君當爲我歌。
眼前萬事莫可理，紛紛黄葉埽更多。
長風吹天送落日，秋江日夜揚洪波。
只今留君不盡醉，別後相思知奈何。
秋夜臨汝館懷友人陳聘君頼竹莊
作者：嚴羽
朝代：宋

秋聲動梧竹，月色滿庭蕪。
此夕懷良友，天涯各一隅。
飛飛羣過雁，切切未栖烏。
安得從君去，扁舟駕五湖。
秋日
作者：嚴羽
朝代：宋

西風催我轉胡牀，坐落秋山午夢凉。
蟬老樹深音響別，滿天風雨带斜陽。
秋日廬陵送杜子野還攝鍾陵糾掾
作者：嚴羽
朝代：宋

暫見還分手，誰能不黯然。
去帆蘆葉浦，別酒菊花天。
他日思良會，空囊檢贈篇。
鍾陵有雁過，莫忘尺書傳。
秋風入我戶
作者：嚴羽
朝代：宋

秋風入我戶，翩翩動牀帷。
咄唶中夜起，奈何我心悲。
四海豈不大，傷哉無己知。
空齋
作者：嚴羽
朝代：宋

寒鐙照疏竹，棲禽時復驚。
默坐空齋夜，寂寞道心生。
答李友山山中留別
作者：嚴羽
朝代：宋

已恨青山臨渡口，相思回首隔夫君。
更堪重到相思處，不見青山見白雲。
紫霞樓夜飲
作者：嚴羽
朝代：宋

西樓孤絕倚天青，我愛明河對戶橫。
露滿碧梧風屢起，煙消綠嶠月初生。
仙人共酌丹霞酒，逸侶同吹白玉笙。
不向此時窮笑傲，更從何處豁高情。
絕句二首·其一
作者：嚴羽
朝代：宋

萬里長江歲暮天，冰堅可渡不須船。
雪堂老子迎君笑，化鶴歸來又百年。
絕句二首·其二
作者：嚴羽
朝代：宋

梅花樹樹攪離心，寒重駝裘雪片深。
詩思飛來馿子上，小山叢桂待君吟。
羽林郎
作者：嚴羽
朝代：宋

貂帽狐裘塞北妝，黄鬚年少羽林郎。
彎弓不怕天山雪，生縛名王入建章。
聞笛
作者：嚴羽
朝代：宋

江上誰家吹笛聲，月明霜白不堪聽。
孤舟萬里瀟湘客，一夜歸心滿洞庭。
聞雁
作者：嚴羽
朝代：宋

遠客驚秋雁，高樓復異鄉。
聲兼邊哨苦，影落楚雲長。
此夜頭堪白，他山葉又黄。
年年洞庭浪，飄泊更無行。
聞雁二首·其一
作者：嚴羽
朝代：宋

凄離聽不足，咿嗈斷還續。
江人何似情，賈客舟中宿。
夜深沙磧寒，月冷洞庭寬。
寂寞相依影，悲風動毳翰。
聞雁二首·其二
作者：嚴羽
朝代：宋

江南底好處，塞北今衰草。
何限旅情遥，月映蘆花老。
琵琶倚蓬窗，孀婦別蘭房。
十載江湖淚，一夕盡淋浪。
臨川送周月船入京
作者：嚴羽
朝代：宋

別時把酒已魂銷，別後音書更闃寥。
一片離心寄春水，隨君船入浙江潮。
臨川逢鄭遐之雲夢
作者：嚴羽
朝代：宋

天涯十載無窮恨，老淚鐙前語罷垂。
明發又爲千里別，相思應盡一生期。
洞庭波浪帆開晚，雲夢蒹葭鳥去遲。
世亂音書到何日，關河一望不勝悲。
臨池
作者：嚴羽
朝代：宋

乍凉池館雨初收，菱角蓮房共趁秋。
獨恨碧波渾占却，更無賸水浴沙鷗。
舟中寄漢陽故人
作者：嚴羽
朝代：宋

浦口停留待信風，城邊落日亂流通。
梧桐院落秋聲裏，橘柚人家晚照中。
棹歌幾處驚寒切，砧響千村入耳同。
日日愁心西北望，漢陽楓葉落無窮。
舟中望落星寺
作者：嚴羽
朝代：宋

日暮黄沙壓岸平，江心風浪暗冥冥。
南康一望何由到，愁殺舟中指落星。
舟中示同志
作者：嚴羽
朝代：宋

見說春帆外，康廬水石多。
期君一把臂，長嘯入煙蘿。
舟中苦熱
作者：嚴羽
朝代：宋

舟行何太熱，岸上莽塵沙。
閃閃浪頻過，昏昏日又斜。
年衰愁作客，秋近苦思家。
蝗旱三千里，江淮兒女嗟。
蜀女怨
作者：嚴羽
朝代：宋

幾時離月峽，五見紫蘭凋。
塞雁隨魂斷，江花逐淚飄。
沙頭南北客，京口去來潮。
日日無消息，空登萬里橋。
行子吟
作者：嚴羽
朝代：宋

行子在江海，飄飄無固蹤。
有如芒碭野，朔風卷飛蓬。
朔風無休時，飛蓬日千里。
散落天地閒，寧復有歸理。
胡雁西北來，一叫三徘徊。
何時別沙漠，昨夜宿陽臺。
同羣一相失，羽翮常低摧。
人物有殊性，奈何罹此哀。
昨夜客遊初，結交重豪邁。
高冠湛盧劍，志若輕四海。
白首悔前圖，蹉跎天一隅。
寒冬劍門道，失路空躊躇。
深林聚豺虎，絕壁號猩鼯。
雪深車軸折，征馬驚嗁呼。
何當返故處，餐黍居田廬。
淚下不能去，腸轉如轆轤。
西山
作者：嚴羽
朝代：宋

西山青縹緲，深處有丹砂。
說道神仙客，邀予戲紫霞。
西陵望
作者：嚴羽
朝代：宋

西陵終日望，不見有歸橈。
欲去猶回首，寒江起暮潮。
訪益上人蘭若
作者：嚴羽
朝代：宋

獨尋青蓮宇，行過白沙灘。
一徑入松雪，數峰生暮寒。
山僧喜客至，林閣借人看。
吟罷拂衣去，鐘聲雲外殘。
豫章城
作者：嚴羽
朝代：宋

愛此城高處，回鞭醉每醒。
江花兩岸白，煙樹一行青。
雲學山舒態，天隨水賦形。
吾多徐孺子，獨向此沈冥。
豫章留別諸公
作者：嚴羽
朝代：宋

登艫眺海日，涉島聽江猨。
何意豫章國，還著孤蓬根。
經過徐孺宅，出入洪喬門。
昔看秋葉落，今見荷花繁。
頗躭山水趣，正愜朋從溫。
窮秋催客去，獨帆若雲奔。
追攀感數子，酒襟餘淚痕。
既傷歲月晚，復戀煙霞樽。
歡樂無定序，聚散同朝昏。
丈夫志四海，別離何足論。
贈呂仲祥
作者：嚴羽
朝代：宋

雲中誦招隠，高卧閑琴尊。
忽有呂夫子，清晨叩我門。
夫子忠烈後，家聲四海聞。
神交三十載，方此挹清芬。
吾道識宗主，文章詔討論。
期我名山遊，招我出塵紛。
伊余抱病久，局促滯中園。
平生海嶽交，零落今誰存。
今日對夫子，使我開心魂。
忽覺此身去，萬里如空雲。
已見赤城霞，疑聞天姥猨。
世道久崩迫，誰將玄化分。
濛濛六合閒，莽莽塵沙昏。
所以賢達士，甘將麋鹿羣。
終欲從夫子，超然淩紫氛。
松閒兩白鶴，爾實聞斯言。
送上官偉長
作者：嚴羽
朝代：宋

歲晚長愁緒，嗟君更遠行。
兵戈今日淚，江海故人情。
此別幾時見，寒猿一夜鳴。
致君相許在，回首壯心驚。
送主簿兄之德化任
作者：嚴羽
朝代：宋

唐世諸嚴盛西蜀，鄭公勳業開吾族。
後來避地居南閩，幾代詩名不乏人。
叔孫伯子俱成集，我兄下筆追唐及。
少年賜第明光宮，才氣如雲辨揮翕。
習簿風流四海聞，誰令作吏狎埃氛。
片帆江上君先發，別袂春前我蹔分。
借問匡廬在何許，舟人遥指雲中語。
彭蠡湖邊幾樹秋，琵琶亭下江千古。
香鑪峰頂散晴煙，瀑布懸疑瀉漏天。
平生夢寐行歷處，一笑忽覺當樽前。
盡驅靈異入篇什，物象往往愁笞鞭。
此中高興寧淹久，盜賊兵戈莽回首。
鄭公勳業須人傳，康濟他時仗君手。
我今疏闊更何爲，心事惟將海嶽期。
匡廬半席君爲主，待我酣來試一題。
送友人之楚州
作者：嚴羽
朝代：宋

黯黯離筵夕照收，江城羌笛起邊愁。
念君此去三千里，何處關山是楚州。
送友歸山效韋應物體
作者：嚴羽
朝代：宋

送君歸山谷，覺我荷衣塵。
殷勤郡城別，衰淚欲沾巾。
送吳儀甫之合淝謁杜帥
作者：嚴羽
朝代：宋

丁年劍氣欲凌雲，況復才華迥不羣。
投筆幾回思出塞，賦詩此日去從軍。
沙場青草時差緩，淝水紅旗捷屢聞。
玉帳元戎桑梓舊，行看幕府策奇勳。
送吳會卿再往淮南
作者：嚴羽
朝代：宋

故人身披紫綺裘，腰佩寶玦騎胡騮。
英風俠氣橫四海，辭我遠向淮南遊。
淮南桂樹應猶在，八公舉手遥相待。
明月高懸五兩頭，隨君千里過淮流。
十年鞍馬邊城道，又向邊城見春草。
春草萋萋路入秦，長安北望空愁人。
荆楚奇材多劍客，感慨相逢思報國。
男兒事業早致身，青鬢須防雪霜迫。
我向人閒久拂衣，白雲相伴掩巖扉。
調琴鼓罷清商曲，愁見孤鴻天際飛。
送嚴次山
作者：嚴羽
朝代：宋

四年棲嶺表，三歲客海東。
人生貴安適，奔走成何功。
去年喜歸來，山花春蒙茸。
弟姪各捧觴，一笑生華風。
南山多紫芝，北山多白薇。
雲空汗漫臺，月午生凉輝。
俯仰僅一載，脂車復征西。
豈以丈夫志，萬里猶庭闈。
豈以名山川，待公親品題。
故園松桂林，一一含貞姿。
何時賦歸來，毋令久凝思。
送崔九過丹陽却上荆門省親
作者：嚴羽
朝代：宋

江國歸心一雁牽，河樓分手數杯傳。
千崖萬壑秋聲裏，匹馬孤帆落照邊。
牛渚寒波翻極浦，荆門晚樹合遥天。
他時莫枉瑶華問，南北相思各渺然。
送張季遠入京
作者：嚴羽
朝代：宋

手把一枝菊，贈金千里行。
山川遥滿目，何處是吳京。
飲罷北風起，蕭蕭胡雁聲。
東流儻未盡，見我望君情。
送戴式之歸天台歌
作者：嚴羽
朝代：宋

吾聞天台華頂連石橋，石橋巉絕橫煙霄。
下有滄溟萬折之波濤，上有赤城千丈之霞標。
峰懸磴斷杳莫測，中有石屏古仙客。
吟窺混沌愁天公，醉飲扶桑泣龍伯。
適來何事遊人閒，飄颻八極尋名山。
三花樹下一相見，笑我蕭颯風沙顔。
手持玉杯酌我酒，付我新詩五百首。
共結天邊汗漫遊，重論方外雲霞友。
海內詩名今數誰，羣賢翕沓爭相推。
胸襟浩蕩氣蕭爽，豁如洞庭笠澤月。
寒空萬里雲開時，人生聚散何超忽，愁折瑶華贈君別。
君騎白鹿歸仙山，我亦扁舟向吳越。
明日憑高一望君，江花滿眼愁氛氳。
天長地闊不可見，空有相思寄海雲。
送趙立道赴闕仍試春官即事感興因成五十韻
作者：嚴羽
朝代：宋

嗣聖中天日，遺氓憶漢時。
一王新盛禮，萬國賀重熙。
官爵霑寰宇，光明冠本支。
窮冬辭老母，吉日赴京師。
祖席明斜照，寒江結暮澌。
停杯愁把袂，立馬語臨期。
草動春前色，梅繁雪後枝。
湖山饒逸興，士友重遊嬉。
菱唱工迷客，荷舟穩放維。
土風珍縞带，吳饌熟蓴絲。
塔寺開金碧，樓臺漾淼瀰。
雲連句踐國，江動伍員祠。
閶闔春朝早，觚稜霽景遲。
柳迎仙仗輭，花簇御樓欹。
苜蓿來宛馬，櫻桃薦寢帷。
周家千歲歷，漢殿萬年卮。
駐蹕山川遠，櫜弓歲月移。
天俄憂杞國，日再仰咸池。
弓劍羣臣淚，園陵故國悲。
乾坤開帝統，雨露豁宸私。
蜂蠆何爲爾，豺狼欲問誰。
箭流元帥幙，城立叛營旗。
國體存矜恤，皇猷務遠綏。
且從鷹一飽，自待虎雙疲。
復說京西亂，愁連蜀道危。
倉皇分隊伍，指點護藩籬。
狙詐終勞馭，遊魂不足羈。
幾年腥戰血，今日痛瘡痍。
宗社神靈在，邦家德澤遺。
會聞淝水捷，可復雁門踦。
草詔詞頭切，蒲輪禮意卑。
賢良多選拔，社稷在扶持。
舉動新羣目，經綸佇一夔。
長沙何遽往，鄭卜竟堪疑。
莫以朝廷重，翻令盜竊窺。
稍懲鷹隼擊，庶使鳳凰儀。
薪膽方無倦，輿圖正入披。
王孫思報國，天府待忠詞。
世道多爲忌，波流幸勿隨。
從容陳古昔，感慨論邊陲。
仕進雖云始，平生見在茲。
青氈今可復，彩服更相宜。
漂泊微軀老，蹉跎困翮垂。
黻材元自逸，正論竟焉裨。
誤賞騷人作，深慙國士知。
叫閽時已晚，鳴劍志空馳。
鬰鬰驅流俗，悠悠歎亂離。
羊裘終隠去，漁釣復何之。
出處從今隔，飛騰不可追。
濟時須俊傑，願覩中興期。
逢戴式之往南方
作者：嚴羽
朝代：宋

此老相逢日，中原正用兵。
黄塵空北望，白首更南征。
今古悲秋意，江湖惜別情。
幾時羣盜滅，匹馬會神京。
遊仙六首·其一
作者：嚴羽
朝代：宋

秋閒夜瑟瑟，月露明團團。
褰衣步澗月，忽見雙飛鸞。
上有騰空仙，天風飄佩環。
清歌映巖谷，粲若玉煉顔。
願升綠雲去，隨君向仙關。
嚥食長不老，何用思人閒。
遊仙六首·其三
作者：嚴羽
朝代：宋

五老出東南，崔嵬相閒隔。
清晨登絕頂，處處仙人跡。
朱霞散九光，巖谷好顔色。
回首空澄湖，黄濤正喧擊。
石上弦素琴，神歡心自清。
仙童三四人，忽來左右聽。
嘹嘹誦金書，勸我餐瑶瓊。
贈我一玉麈，邀我淩雲行。
舍琴與之去，恍惚在蓬瀛。
遊仙六首·其二
作者：嚴羽
朝代：宋

憶讀玲瓏篇，來往虛皇閣。
空見白芙蓉，秋風幾凋落。
昨逢紫陽君，共有丹臺約。
下視塵埃中，冠纓縛猨玃。
世事行若此，悠悠復何託。
遊仙六首·其五
作者：嚴羽
朝代：宋

翩翩南來雲，如飛百雙鶴。
我行忽見之，眇然意欣樂。
五峰何峻秀，靈草生垠萼。
願乘此雲去，去鍊黄金藥。
千載儻來歸，不復見城郭。
遊仙六首·其六
作者：嚴羽
朝代：宋

瀑布好明月，上有石梁橫。
矯首望東海，正見蟾蜍生。
揚輝天漢閒，下照篷丘城。
桂實幾凋落，姮娥空聞名。
咄哉玉斧子，不如白兔精。
靈藥不服食，執柯獨何成。
迢迢彩雲外，誰吹白玉笙。
竦身一長聽，了若出寰瀛。
遊仙六首·其四
作者：嚴羽
朝代：宋

朝別簡寂觀，夜行石徑谿。
谿光照厓綠，月色正相宜。
石上三道士，頎然好丰姿。
手弄金光草，或把珊瑚枝。
馮風招素手，賜我一玉卮。
歎我事遠遊，蕭颯朱顔衰。
長林孤月落，羽蓋何葳蕤。
童童乘之去，棄我忽若遺。
明發闃無覩，但有青鼯嗁。
遊紫芝巖
作者：嚴羽
朝代：宋

羽客逍遥地，花源世未尋。
我來窺異迹，高步越飛岑。
石带藤蘿古，泉鳴澗壑深。
紫芝未可采，空寄白雲心。
遊臨江慧力寺
作者：嚴羽
朝代：宋

舟中望古剎，川上移琴樽。
隠隠林閣見，迢迢鍾梵聞。
列岫不離席，驚濤常在門。
風帆與沙鳥，汎汎隨朝昏。
天高一幡挂，靜室衆香焚。
煙起多近郭，鴉歸無遠村。
松際上微雪，經聲來暮猨。
賞惟靜者契，法對高僧論。
安得息塵駕，永懷贍獨園。
明朝別此去，惆悵滿松雲。
過逍遥山
作者：嚴羽
朝代：宋

來過許仙宅，復窺洪崖井。
地逐靈勝高，興接煙霞永。
伊余坐昏墊，久欲還林嶺。
明發囊丹砂，歸歟鍊頹景。
避亂途中
作者：嚴羽
朝代：宋

回首兵戈地，遺黎見幾人。
他鄉空白髮，故國又青春。
多難堪長客，偷生愧此身。
本無匡濟略，歎息謾傷神。
還山吟留別城南諸公
作者：嚴羽
朝代：宋

日暮望寒山，悵然歸思發。
如何山中客，屢看城頭月。
山中月明女蘿秋，石磴潺湲瀉碧流。
巖猨久別應惆悵，澗鳥相呼亦共愁。
城南故人與我好，令我忘却歸山道。
昨夜西窗夢到家，忽驚千嶂芝花老。
朝來舟子促辭君，回首空江語尚聞。
別後莫嗟難見面，相思只望嶺頭雲。
酬故人見贈
作者：嚴羽
朝代：宋

湘江南去少人行，瘴雨蠻煙白草生。
誰念梁園舊詞客，桄榔樹下獨聞鶑。
錢塘潮歌送吳子才赴禮部
作者：嚴羽
朝代：宋

海潮之來自古昔，天下詭觀稱錢塘。
東南王氣實在此，勢與造化爲低昂。
觀其映日始一綫，何處羣鷺紛然翔。
漸聞鼓聲震原野，疑是三軍囂陣行。
銀城天際忽過眼，卷蹴厚地何倉皇。
餘波已去灑月窟，怒氣猶自吹扶桑。
百川倒流號呼洶，天吳河伯神皆竦。
海上長人出水驚，巨鼇辟易三山動。
廣陵之濤安可比，吳客雄誇徒爲爾。
請君看此憑江樓，載酒無勞棹小舟。
湖上百花春蕩目，笙簫聒我非清遊。
洪濤萬里壯可吞，筆底颯颯洪濤奔。
願持忠憤愬明主，一第於君何足論。
錢塘日邊雲氣多，君之行兮莫蹉跎。
教人臨期奈別何，贈君錢塘海潮歌。
閒居寄友
作者：嚴羽
朝代：宋

蕭條遺世心，江海坐來深。
擁褐閒窺沼，思山欲借琴。
有幡煙際寺，無葉水邊林。
不見同袍友，憑誰伴苦吟。
閨中詞
作者：嚴羽
朝代：宋

良人西去擊狂胡，妾在閨中對影居。
萬里長看天外月，一生空得夢中書。
閨怨·其一
作者：嚴羽
朝代：宋

昨夜中秋月，含愁顧影頻。
空留可憐影，不見可憐人。
閨怨·其二
作者：嚴羽
朝代：宋

欲作遼陽夢，愁多自不成。
錯嫌烏臼鳥，半夜隔窗鳴。
關山月
作者：嚴羽
朝代：宋

今夜關山月，偏能照馬鞍。
盧龍征戍客，圓缺幾回看。
遥想金閨裏，應悲玉露寒。
黄沙三萬里，何日是長安。
雷斧歌
作者：嚴羽
朝代：宋

穹崖之上，層峰之巔，神光夜半光燭天。
山僧夢裏忽驚起，有物墜地聲填然。
峰頭巨石似開劈，鬼物散走如飆旋。
山僧曉見不敢取，有客識之爲雷斧，持歸摩挲色蒼古。
匣中往往出雲氣，窗外時時起風雨。
吾聞陰陽之氣相搏爲雷霆，變化翕欻常杳冥。
非若革鼉考擊之爲聲，不知此斧何從形。
乃是比干之心，朱雲之舌。
一片忠憤氣，蟠鬰天地閒。
千載長不滅，造化爲鑪巧鎔結。
嗟哉指佞之草不復生，羣姦睚眥紛縱橫。
大弓寶玉爭竊取，豈懼鬼責并天刑。
我欲乘雲朝帝所，大叫天關排九虎。
乞將此斧借小臣，叩頭問天天更許。
頼成之還自江西感舊有贈
作者：嚴羽
朝代：宋

十年心事兩蹉跎，南北東西別恨多。
今日樽前重把手，相看爭奈白頭何。
落花
作者：嚴肅
朝代：宋

片片落花飛，隨風去不歸。
如何臨欲別，不得傍君衣。
卜算子
作者：嚴蕊
朝代：宋

不是愛風塵，似被前身誤。花落花開自有時，總是東君主。去也終須去。住也如何住。若得山花插滿頭，莫問奴歸處。
句·其一
作者：嚴陵士人
朝代：宋

日月明方見，乾坤暗自收。
句·其二
作者：嚴陵士人
朝代：宋

大柄如歸手，蚊蝱莫浪飛。
上吳履齋
作者：四明士子
朝代：宋

來則非邪抑是邪，緣堤何必更行沙。
瑟當調處難膠柱，棋到危時見作家。
公論有誰能著脚，事機至此轉聱牙。
不如疊嶂雙溪下，行對青山坐看花。
上吴履斋
作者：四明士子
朝代：宋

来则非邪抑是邪，缘堤何必更行沙。
瑟当调处难胶柱，棋到危时见作家。
公论有谁能着脚，事机至此转聱牙。
不如叠嶂双溪下，行对青山坐看花。
上吴履斋
作者：四明士子
朝代：宋

来则非邪抑是邪，缘堤何必更行沙。
瑟当调处难胶柱，棋到危时见作家。
公论有谁能着脚，事机至此转聱牙。
不如迭嶂双溪下，行对青山坐看花。
上吴履斋
作者：四明士子
朝代：宋

来则非邪抑是邪，缘堤何必更行沙。瑟当调处难胶柱，棋到危时见作家。公论有谁能著脚，事机至此转聱牙。不如叠嶂双溪下，行对青山坐看花。
题韩侂胄旧第
作者：国子监生
朝代：宋

掀天声势祗冰山，广厦空馀十万间。若使早知明哲计，肯将富贵博清闲。花柳依然弄晚风，才郎袖手去无踪。不知郿坞金多少，争似卢门席不重。
题韩侂胄旧第·其一
作者：国子监生
朝代：宋

掀天声势祗冰山，广厦空余十万间。
若使早知明哲计，肯将富贵博清闲。
题韩侂胄旧第·其一
作者：国子监生
朝代：宋

掀天声势祗冰山，广厦空馀十万间。若使早知明哲计，肯将富贵博清闲。
题韩侂胄旧第·其二
作者：国子监生
朝代：宋
体裁：七言绝句

花柳依然弄晚风，才郎袖手去无踪。不知郿坞金多少，争似卢门席不重。
沁园春·三学上书
作者：国学生
朝代：宋

三学上书，冤乎天哉，哲人已萎。
自纲常一疏，为时太息，典刑诸老，尽力扶持。
方哭南床，继伤右揆，死到先生事可知。
伤心处，笑寒梅冷落，血泪淋漓。
人心公论难欺。
愿君父、明明悟此机。
昔九龄疏谏，禄山必叛，更生累奏，王氏为危。
变起范阳，祸成新室，说着当年人噬脐。
君知否，但皇天祚宋，此事无之。
沁园春·挽徐元杰
作者：国学生
朝代：宋
体裁：词

三学上书，冤乎天哉，哲人已痿。自纲常一疏，为时太息，典刑诸老，尽力扶持。方哭南床，继伤右揆，死到先生事可哀。伤心处，笑寒梅冷落，血泪淋漓。人心公论难欺。愿君父、明明悟此机。昔九龄疏谏，禄山必叛，更生累奏，王氏为危。变起范阳，祸成新室，说着当年人噬脐。君知否，但皇天祚宋，此事无之。
沁园春·挽徐元杰
作者：国学生
朝代：宋
体裁：词

三学上书，冤乎天哉，哲人已萎。自纲常一疏，为时太息，典刑诸老，尽力扶持。方哭南床，继伤右揆，死到先生事可知。伤心处，笑寒梅冷落，血泪淋漓。人心公论难欺。愿君父、明明悟此机。昔九龄疏谏，禄山必叛，更生累奏，王氏为危。变起范阳，祸成新室，说著当年人噬脐。君知否，但皇天祚宋，此事无之。
沁园春（挽徐元杰）
作者：国学生
朝代：宋

三学上书，冤乎天哉，哲人已萎。自纲常一疏，为时太息，典刑诸老，尽力扶持。方哭南床，继伤右拨，死到先生事可知。伤心处，笑寒梅冷落，血泪淋漓。
人心公论难欺。愿君父、明明悟此机。昔范阳，祸成新室，说著当年人噬脐。君知否，但皇天祚宋，此事无之。
渔家傲·本是潇湘一钓客
作者：圆禅师
朝代：宋
体裁：词

本是潇湘一钓客。
自东自西自南北。
只把孤舟为屋宅。
无宽窄。
幕天席地人难测。
顷闻四海停戈革。
金门懒去投书册。
时向滩头歌月白。
真高格。
浮名浮利谁拘得。
題韓侂胄舊第·其一
作者：國子監生
朝代：宋

掀天聲勢祗冰山，廣厦空餘十萬間。
若使早知明哲計，肯將富貴博清閑。
題韓侂胄舊第·其二
作者：國子監生
朝代：宋

花柳依然弄晚風，才郎袖手去無蹤。
不知郿塢金多少，爭似盧門席不重。
漁家傲
作者：圓禪師
朝代：宋

本是瀟湘一釣客。自東自西自南北。只把孤舟為屋宅。無寬窄。幕天席地人難測。頃聞四海停戈革。金門懶去投書冊。時向灘頭歌月白。真高格。浮名浮利誰拘得。
送彭青老兼寄王民瞻
作者：圭悴中
朝代：宋

芒鞋竹杖西出关，行尽千山与万山。黄尘乌帽不埋没，丹霞选佛非选官。请君抬起幞头脚，向上犹有二四著。再拜更问王老师，老师规模难摸索。
牡丹
作者：城山
朝代：宋

白帝工夫縷彩霞，肯將顔色弄韶華。
酒粘織女秋衣薄，風動嫦娥寶髻斜。
霜露莫摧今日蕊，輪蹄爭看異時花。
陰陽造化栽培地，不趁春光有幾家。
牡丹
作者：城山
朝代：宋
体裁：七言律诗

白帝工夫缕彩霞，肯将颜色弄韶华。酒粘织女秋衣薄，风动嫦娥宝髻斜。霜露莫摧今日蕊，轮蹄争看异时花。阴阳造化栽培地，不趁春光有几家。
次韵何文缜墨梅二绝·其一
作者：墨梅
朝代：宋

年端唤醒玉梅魂，满袖春风不见痕。
未许卷帘新月上，却教烟雨恼黄昏。
次韵何文缜墨梅二绝·其三
作者：墨梅
朝代：宋

逸少池边发兴新，管城别作一家春。
临风玉笛无人会，鬒髪空归想太真。
次韻何文縝墨梅二絕·其一
作者：墨梅
朝代：宋

年端喚醒玉梅魂，滿袖春風不見痕。
未許卷簾新月上，卻教煙雨惱黄昏。
次韻何文縝墨梅二絕·其三
作者：墨梅
朝代：宋

逸少池邊發興新，管城別作一家春。
臨風玉笛無人會，鬒髪空歸想太真。
次韻何文縝墨梅二絕·其二
作者：墨梅
朝代：宋

憶昨江湖倒載歸，暗香夾路雨霏微。
誰人貌得春風景，遠看如煙近卻非。
次韻秦會之題墨梅二首·其一
作者：墨梅
朝代：宋

南枝春色弄微溫，記得清香撲酒尊。
今日相逢隔煙霧，揚州殘夢足銷魂。
次韻秦會之題墨梅二首·其二
作者：墨梅
朝代：宋

長愛孤標似君子，不禁橫行巧擠排。
短幅離離乃遺像，至今寒蝶誤飛來。
西湖为陈世崇饯行
作者：壑大
朝代：宋

我昔见君方成童，长吉才华惊鉅公。
人间科第不屑就，直使声名闻九重。
乃翁引上凝华殿，子虚不待他人荐。
入直承明凡几年，天上奇书尽曾见。
翩然归去大江西，二疏父子还相随。
故乡分得云水地，却喜不爽渔樵期。
春雨骑牛对烟草，何如振衣随龙五云表。
秋霜黄独煨地炉，何如驼峰犀筯食天厨。
林间食叶抄诗句，何如宫妃捧砚挥毫处。
溪边照影着荷衣，何如龙门应制夺锦时。
钧天梦断难回顾，浩然合在山中住。
金石台前伴白云，六年不踏西湖路。
今日重来发长吁，忍看清平破草庐。
尽拈书籍向人卖，归买田园供荷鉏。
乃翁八十齿髮落，倚门待儿斜日薄。
孤山梅花带不归，却唤扁舟载童鹤。
西湖为陈世崇饯行
作者：壑大
朝代：宋

我昔见君方成童，长吉才华惊钜公。人间科第不屑就，直使声名闻九重。乃翁引上凝华殿，子虚不待他人荐。入直承明凡几年，天上奇书尽曾见。翩然归去大江西，二疏父子还相随。故乡分得云水地，却喜不爽渔樵期。春雨骑牛对烟草，何如振衣随龙五云表。秋霜黄独煨地炉，何如驼峰犀箸食天厨。林间食叶抄诗句，何如宫妃捧砚挥毫处。溪边照影著荷衣，何如龙门应制夺锦时。钧天梦断难回顾，浩然合在山中住。金石台前伴白云，六年不踏西湖路。今日重来发长吁，忍看清平破草庐。尽拈书籍向人卖，归买田园供荷锄。乃翁八十齿发落，倚门待儿斜日薄。孤山梅花带不归，却唤扁舟载童鹤。
西湖爲陳世崇餞行
作者：壑大
朝代：宋

我昔見君方成童，長吉才華驚鉅公。
人間科第不屑就，直使聲名聞九重。
乃翁引上凝華殿，子虛不待他人薦。
入直承明凡幾年，天上奇書盡曾見。
翩然歸去大江西，二疏父子還相隨。
故鄉分得雲水地，却喜不爽漁樵期。
春雨騎牛對烟草，何如振衣隨龍五雲表。
秋霜黄獨煨地爐，何如駝峰犀筯食天厨。
林間食葉抄詩句，何如宮妃捧硯揮毫處。
溪邊照影著荷衣，何如龍門應制奪錦時。
鈞天夢斷難回顧，浩然合在山中住。
金石臺前伴白雲，六年不踏西湖路。
今日重來發長吁，忍看清平破草廬。
盡拈書籍向人賣，歸買田園供荷鉏。
乃翁八十齒髮落，倚門待兒斜日薄。
孤山梅花带不歸，却喚扁舟載童鶴。
寄鞋袜
作者：士人妻
朝代：宋
体裁：七言绝句

细袜宫鞋巧样新，殷勤寄语读书人。好将稳步青云上，莫向平康漫惹尘。
寄鞋襪
作者：士人妻
朝代：宋

細襪宮鞋巧樣新，殷勤寄語讀書人。
好將穩步青雲上，莫向平康漫惹塵。
題廨壁
作者：士人某
朝代：宋

霜拂金鞍玉墜腰，鄰雞催喚紫宸朝。
爭如林下飽清夢，殘月半窗松影搖。
题廨壁
作者：士人某
朝代：宋
体裁：七言绝句

霜拂金鞍玉坠腰，邻鸡催唤紫宸朝。争如林下饱清梦，残月半窗松影摇。
题沈知丞园
作者：壶韬
朝代：宋
体裁：七言律诗

曲径芳塘百亩园，更无烦暑碍风烟。留春庭院花如锦，迎月楼台柳舞绵。邺架插书金屋底，秦筝度曲绿衣前。主人宴罢归来晚，银烛高烧月午天。
題沈知丞園
作者：壺弢
朝代：宋

曲徑芳塘百畝園，更無煩暑礙風烟。
留春庭院花如錦，迎月樓臺柳舞綿。
鄴架插書金屋底，秦箏度曲綠衣前。
主人宴罷歸來晚，銀燭高燒月午天。
漁家傲
作者：壽涯禪師
朝代：宋

深願弘慈無縫罅。乘時走入眾生界。窈窕丰姿都沒賽。提魚賣。堪笑馬郎來納敗。清冷露溼金襽壞。茜裙不把珠纓蓋。特地掀來呈捏怪。牽人愛。還盡許多菩薩債。
奉繼馮使君韻·其一
作者：夏世雄
朝代：宋

恭覽新詩清徹骨，揮毫落處耀名山。
寒蹤久已知恩地，杖屨今朝得喜攀。
翳雨堙風遮遠目，等閑軒豁爲誰開。
天公豈是藏幽景，留待使君持節來。
奉繼馮使君韻·其二
作者：夏世雄
朝代：宋

神物堅持多聖境，新詩開僻信賢能。
磨崖永作山中景，讀處留行亦好憎。
奉继冯使君韵·其一
作者：夏世雄
朝代：宋
体裁：古风

恭览新诗清彻骨，挥毫落处耀名山。寒踪久已知恩地，杖屦今朝得喜攀。翳雨堙风遮远目，等闲轩豁为谁开。天公岂是藏幽景，留待使君持节来。
奉继冯使君韵·其二
作者：夏世雄
朝代：宋
体裁：七言绝句

神物坚持多圣境，新诗开僻信贤能。磨崖永作山中景，读处留行亦好憎。
古离别
作者：夏之中
朝代：宋
体裁：乐府曲辞

郎上孤舟妾上楼，阑干未倚泪先流。片帆渐远郎回首，一种相思两处愁。
古離別
作者：夏之中
朝代：宋

郎上孤舟妾上樓，闌干未倚淚先流。
片帆漸遠郎回首，一種相思兩處愁。
句
作者：夏侯嘉正
朝代：宋

两制诚堪美，青云侍玉舆。
句
作者：夏侯嘉正
朝代：宋

兩制誠堪美，青雲侍玉輿。
送李少和还山
作者：夏侯峤
朝代：宋
体裁：五言律诗

暂来双阙下，雅向九霞间。遂策云中杖，言归海上山。入林煮白石，服气驻朱颜。自愧风尘客，琼枝窅莫攀。
送李少和還山
作者：夏侯嶠
朝代：宋

暫來雙闕下，雅向九霞間。
遂策雲中杖，言歸海上山。
入林煮白石，服氣駐朱顔。
自愧風塵客，瓊枝窅莫攀。
仁風臺
作者：夏倪
朝代：宋

天水相浮合渺漫，杖藜翹首得遐觀。
祇應臺上開閶闔，便覺銀潢到耳端。
仁风台
作者：夏倪
朝代：宋
体裁：七言绝句

天水相浮合渺漫，杖藜翘首得遐观。祇应台上开阊阖，便觉银潢到耳端。
减字木兰花·江涵晓日
作者：夏倪
朝代：宋
体裁：词

江涵晓日。荡漾波光摇桨入。笑指浯溪。漫叟雄文锁翠微。休嗟不偶。归到中州何处有。独立风烟。湘水浯台总接天。
南紀樓
作者：夏倪
朝代：宋

江發岷山如甕口，漢從嶓冢又東流。
滔滔江漢爲南紀，我憶禹功時倚樓。
南纪楼
作者：夏倪
朝代：宋
体裁：七言绝句

江发岷山如瓮口，汉从嶓冢又东流。滔滔江汉为南纪，我忆禹功时倚楼。
句
作者：夏倪
朝代：宋

蚁浮金椀浊，妓压画船低。犹喜平生蟹螯手，尚能半幅写行书。天寒霜雪繁，游子有所之。书来整整复斜斜。坐食今添几支遁，煮盐那得百弘羊。
句·其一
作者：夏倪
朝代：宋

蚁浮金椀浊，妓压画船低。
句·其一
作者：夏倪
朝代：宋
体裁：句

蚁浮金碗浊，妓压画船低。
句·其一
作者：夏倪
朝代：宋

蟻浮金椀濁，妓壓畫船低。
句·其一〇
作者：夏倪
朝代：宋

远林翻急吹。
句·其一〇
作者：夏倪
朝代：宋

遠林翻急吹。
句·其一一
作者：夏倪
朝代：宋

倚仗一江横。
句·其一一
作者：夏倪
朝代：宋

倚仗一江橫。
句·其一七
作者：夏倪
朝代：宋

聊欲玩烟花。
句·其一三
作者：夏倪
朝代：宋

碧嶂云初合。
句·其一三
作者：夏倪
朝代：宋

碧嶂雲初合。
句·其一九
作者：夏倪
朝代：宋

树荫澄江入野船。
句·其一九
作者：夏倪
朝代：宋

樹蔭澄江入野船。
句·其一二
作者：夏倪
朝代：宋

烟霞横眼界。
句·其一二
作者：夏倪
朝代：宋

烟霞橫眼界。
句·其一五
作者：夏倪
朝代：宋

隔水是塵寰。
句·其一五
作者：夏倪
朝代：宋

隔水是尘寰。
句·其一八
作者：夏倪
朝代：宋

要听剧谈飞木屑。
句·其一八
作者：夏倪
朝代：宋

要聽劇談飛木屑。
句·其一六
作者：夏倪
朝代：宋

冰玉入詩腸。
句·其一六
作者：夏倪
朝代：宋

冰玉入诗肠。
句·其一四
作者：夏倪
朝代：宋

此地真奇絕。
句·其一四
作者：夏倪
朝代：宋

此地真奇绝。
句·其七
作者：夏倪
朝代：宋

今代文章伯。
句·其三
作者：夏倪
朝代：宋

天寒霜雪繁，游子有所之。
句·其九
作者：夏倪
朝代：宋

水无浮棹碧。
句·其九
作者：夏倪
朝代：宋

水無浮棹碧。
句·其二
作者：夏倪
朝代：宋

犹喜平生蟹螯手，尚能半幅写行书。
句·其二
作者：夏倪
朝代：宋

猶喜平生蟹螯手，尚能半幅寫行書。
句·其二〇
作者：夏倪
朝代：宋

邦伯由來有令名。
句·其二〇
作者：夏倪
朝代：宋

邦伯由来有令名。
句·其五
作者：夏倪
朝代：宋

坐食今添几支遁，煮盐那得百弘羊。
句·其五
作者：夏倪
朝代：宋

坐食今添幾支遁，煮鹽那得百弘羊。
句·其八
作者：夏倪
朝代：宋

風雷開盛旦。
句·其八
作者：夏倪
朝代：宋

风雷开盛旦。
句·其六
作者：夏倪
朝代：宋

平生勋业意。
句·其六
作者：夏倪
朝代：宋

平生勳業意。
句·其四
作者：夏倪
朝代：宋

书来整整复斜斜。
句·其四
作者：夏倪
朝代：宋

书来整整復斜斜。
句·其四
作者：夏倪
朝代：宋

書來整整復斜斜。
和王子飛題李伯時畫列子御風圖
作者：夏倪
朝代：宋

道師形氣合於無，八極超摇得自如。
知我御風風御我，長袪獵獵自乘虛。
和王子飞题李伯时画列子御风图
作者：夏倪
朝代：宋
体裁：七言绝句

道师形气合于无，八极超摇得自如。知我御风风御我，长袪猎猎自乘虚。
和黄魯直游百花洲盤礴范文正公祠下以生存華屋處零落歸山丘爲韵賦十詩·其一
作者：夏倪
朝代：宋

神文秉周禮，廟樂奏九成。
當時夔一足，不待魯諸生。
和黄魯直游百花洲盤礴范文正公祠下以生存華屋處零落歸山丘爲韵賦十詩·其一〇
作者：夏倪
朝代：宋

我心不可規，滔滔誰與游。
向來秉大雅，今復成一丘。
和黄魯直游百花洲盤礴范文正公祠下以生存華屋處零落歸山丘爲韵賦十詩·其七
作者：夏倪
朝代：宋

百代無幾人，九原何可作。
不必溫御史，解令君膽落。
和黄魯直游百花洲盤礴范文正公祠下以生存華屋處零落歸山丘爲韵賦十詩·其三
作者：夏倪
朝代：宋

堂堂古遺直，心嚴貌無華。
人見不嫵媚，何以娛大家。
和黄魯直游百花洲盤礴范文正公祠下以生存華屋處零落歸山丘爲韵賦十詩·其九
作者：夏倪
朝代：宋

公歸今幾時，遺懿何斑斑。
公議要難沒，言波可懷山。
和黄魯直游百花洲盤礴范文正公祠下以生存華屋處零落歸山丘爲韵賦十詩·其二
作者：夏倪
朝代：宋

嘖嘖鵲噪屋，愔愔蛛網門。
我來九頓首，生氣凜如存。
和黄魯直游百花洲盤礴范文正公祠下以生存華屋處零落歸山丘爲韵賦十詩·其五
作者：夏倪
朝代：宋

有酒當自醑，有室莫共處。
古今一丘貉，何能坐飛語。
和黄魯直游百花洲盤礴范文正公祠下以生存華屋處零落歸山丘爲韵賦十詩·其八
作者：夏倪
朝代：宋

寶元乃多故，公時總戎機。
胸中百萬兵，要取橫山歸。
和黄魯直游百花洲盤礴范文正公祠下以生存華屋處零落歸山丘爲韵賦十詩·其六
作者：夏倪
朝代：宋

夢回四賢篇，長風吹人醒。
嗟哉不我見，淚與秋露零。
和黄魯直游百花洲盤礴范文正公祠下以生存華屋處零落歸山丘爲韵賦十詩·其四
作者：夏倪
朝代：宋

樸蔌復樸蔌，何以棟我屋。
風雨莫輕摇，南山無老木。
和黄鲁直游百花洲盘礴范文正公祠下以生存华屋处零落归山丘为韵赋十诗
作者：夏倪
朝代：宋

神文秉周礼，庙乐奏九成。当时夔一足，不待鲁诸生。啧啧鹊噪屋，愔愔蛛网门。我来九顿首，生气凛如存。堂堂古遗直，心严貌无华。人见不妩媚，何以娱大家。朴蔌复朴蔌，何以栋我屋。风雨莫轻摇，南山无老木。有酒当自醑，有室莫共处。古今一丘貉，何能坐飞语。梦回四贤篇，长风吹人醒。嗟哉不我见，泪与秋露零。百代无几人，九原何可作。不必温御史，解令君胆落。宝元乃多故，公时总戎机。胸中百万兵，要取横山归。公归今几时，遗懿何斑斑。公议要难没，言波可怀山。我心不可规，滔滔谁与游。向来秉大雅，今复成一丘。
和黄鲁直游百花洲盘礴范文正公祠下以生存华屋处零落归山丘为韵赋十诗·其一
作者：夏倪
朝代：宋
体裁：五言绝句

神文秉周礼，庙乐奏九成。当时夔一足，不待鲁诸生。
和黄鲁直游百花洲盘礴范文正公祠下以生存华屋处零落归山丘为韵赋十诗·其一〇
作者：夏倪
朝代：宋

我心不可规，滔滔谁与游。
向来秉大雅，今復成一丘。
和黄鲁直游百花洲盘礴范文正公祠下以生存华屋处零落归山丘为韵赋十诗·其七
作者：夏倪
朝代：宋
体裁：五言绝句

百代无几人，九原何可作。不必温御史，解令君胆落。
和黄鲁直游百花洲盘礴范文正公祠下以生存华屋处零落归山丘为韵赋十诗·其三
作者：夏倪
朝代：宋
体裁：五言绝句

堂堂古遗直，心严貌无华。人见不妩媚，何以娱大家。
和黄鲁直游百花洲盘礴范文正公祠下以生存华屋处零落归山丘为韵赋十诗·其九
作者：夏倪
朝代：宋
体裁：五言绝句

公归今几时，遗懿何斑斑。公议要难没，言波可怀山。
和黄鲁直游百花洲盘礴范文正公祠下以生存华屋处零落归山丘为韵赋十诗·其二
作者：夏倪
朝代：宋
体裁：五言绝句

啧啧鹊噪屋，愔愔蛛网门。我来九顿首，生气凛如存。
和黄鲁直游百花洲盘礴范文正公祠下以生存华屋处零落归山丘为韵赋十诗·其五
作者：夏倪
朝代：宋
体裁：五言绝句

有酒当自醑，有室莫共处。古今一丘貉，何能坐飞语。
和黄鲁直游百花洲盘礴范文正公祠下以生存华屋处零落归山丘为韵赋十诗·其八
作者：夏倪
朝代：宋
体裁：五言绝句

宝元乃多故，公时总戎机。胸中百万兵，要取横山归。
和黄鲁直游百花洲盘礴范文正公祠下以生存华屋处零落归山丘为韵赋十诗·其六
作者：夏倪
朝代：宋
体裁：五言绝句

梦回四贤篇，长风吹人醒。嗟哉不我见，泪与秋露零。
和黄鲁直游百花洲盘礴范文正公祠下以生存华屋处零落归山丘为韵赋十诗·其十
作者：夏倪
朝代：宋

我心不可规，滔滔谁与游。向来秉大雅，今复成一丘。
和黄鲁直游百花洲盘礴范文正公祠下以生存华屋处零落归山丘为韵赋十诗·其四
作者：夏倪
朝代：宋

朴蔌复朴蔌，何以栋我屋。风雨莫轻摇，南山无老木。
和黄鲁直游百花洲盘礴范文正公祠下以生存华屋处零落归山丘为韵赋十诗·其四
作者：夏倪
朝代：宋

朴蔌復朴蔌，何以栋我屋。
风雨莫轻摇，南山无老木。
壽蒲憲
作者：夏倪
朝代：宋

君不見相如題橋出蜀都，歸來駟馬駕赤車。
王孫喟歎分金珠，遽喜文君得此夫。
又不見揚雄玄經垂日月，承明晝日見三接。
當年戲爲賦甘泉，炯炯至今光不滅。
山川炳靈四載英，兩君千載懸盛名。
後來繼者誰其人，蒲公使君早飛聲。
先皇側席搜殊傑，明公凜凜來射策。
合沓英詞動一時，紫燕飛黄行莫測。
文明天子脩前烈，赤軛班輸公建節。
二年和氣滿西川，父老歡娛豐兩頰。
錦瑟高張簫鼓集，還見公膺誕彌日。
玉露金風麗早秋，綠樽翠杓明相射。
有酒如澠肉如陵，再拜壽公千百年。
願公早早樹高勳，快插貂蟬據鼎茵。
寿蒲宪
作者：夏倪
朝代：宋

君不见相如题桥出蜀都，归来驷马驾赤车。
王孙喟叹分金珠，遽喜文君得此夫。
又不见扬雄玄经垂日月，承明昼日见三接。
当年戏为赋甘泉，炯炯至今光不灭。
山川炳灵四载英，两君千载悬盛名。
后来继者谁其人，蒲公使君早飞声。
先皇侧席搜殊杰，明公凛凛来射策。
合沓英词动一时，紫燕飞黄行莫测。
文明天子修前烈，赤轭班输公建节。
二年和气满西川，父老欢娱丰两颊。
锦瑟高张箫鼓集，还见公膺诞弥日。
玉露金风丽早秋，绿樽翠杓明相射。
有酒如渑肉如陵，再拜寿公千百年。
愿公早早树高勋，快插貂蝉据鼎茵。
寿蒲宪
作者：夏倪
朝代：宋

君不见相如题桥出蜀都，归来驷马驾赤车。王孙喟叹分金珠，遽喜文君得此夫。又不见扬雄玄经垂日月，承明昼日见三接。当年戏为赋甘泉，炯炯至今光不灭。山川炳灵四载英，两君千载悬盛名。后来继者谁其人，蒲公使君早飞声。先皇侧席搜殊杰，明公凛凛来射策。合沓英词动一时，紫燕飞黄行莫测。文明天子脩前烈，赤轭班输公建节。二年和气满西川，父老欢娱丰两颊。锦瑟高张箫鼓集，还见公膺诞弥日。玉露金风丽早秋，绿樽翠杓明相射。有酒如渑肉如陵，再拜寿公千百年。愿公早早树高勋，快插貂蝉据鼎茵。
次韵汉阳蔡守题阳关图
作者：夏倪
朝代：宋

君不见季子敝尽黑貂裘，一生车辙环九州。使之负郭有二顷，未必肯相六国侯。此郎亦复何为者，浪自出入不肯休。东风夹道罗供帐，倚马欲行那得上。绿尊翠勺浩纵横，四坐哀歌互酬倡。阴云漠漠天四垂，行子多著短后衣。金羁滴沥鸣翠弭，负屩蹶倒从卢儿。渔舟微茫出浦溆，远山无数迎修眉。倾曦驮醉出关去，纵有离愁渠得知。长安春色浓如酒，乃向斯时别亲友。可怜儿女浪苦辛，奔走功名逮华首。浊醪百榼胸崔嵬，暮色惨惨羁鸿哀。羊肠鸟道天尺五，尔独胡为来此哉。水有蛟龙狞口眼，陆有兕虎潜岩隈。嗟尔游子不顾返，富贵有时终自来。
次韵汉阳蔡守题阳关图
作者：夏倪
朝代：宋

君不见季子敝尽黑貂裘，一生车辙环九州。
使之负郭有二顷，未必肯相六国侯。
此郎亦復何为者，浪自出入不肯休。
东风夹道罗供帐，倚马欲行那得上。
绿尊翠勺浩纵横，四坐哀歌互酬倡。
阴云漠漠天四垂，行子多着短后衣。
金羁滴沥鸣翠弭，负屩蹶倒从卢儿。
渔舟微茫出浦溆，远山无数迎修眉。
倾曦驮醉出关去，纵有离愁渠得知。
长安春色浓如酒，乃向斯时别亲友。
可怜儿女浪苦辛，奔走功名逮华首。
浊醪百榼胸崔嵬，暮色惨惨羁鸿哀。
羊肠鸟道天尺五，尔独胡为来此哉。
水有蛟龙狞口眼，陆有兕虎潜岩隈。
嗟尔游子不顾返，富贵有时终自来。
次韵漢陽蔡守題陽關圖
作者：夏倪
朝代：宋

君不見季子敝盡黑貂裘，一生車轍環九州。
使之負郭有二頃，未必肯相六國侯。
此郎亦復何爲者，浪自出入不肯休。
東風夾道羅供帳，倚馬欲行那得上。
綠尊翠勺浩縱橫，四坐哀歌互酬倡。
陰雲漠漠天四垂，行子多著短後衣。
金羈滴瀝鳴翠弭，負屩蹶倒從盧兒。
漁舟微茫出浦溆，遠山無數迎修眉。
傾曦馱醉出關去，縱有離愁渠得知。
長安春色濃如酒，乃向斯時別親友。
可憐兒女浪苦辛，奔走功名逮華首。
濁醪百榼胸崔嵬，暮色慘慘羈鴻哀。
羊腸鳥道天尺五，爾獨胡爲來此哉。
水有蛟龍獰口眼，陸有兕虎潜岩隈。
嗟爾遊子不顧返，富貴有時終自來。
次韵題歸去來圖
作者：夏倪
朝代：宋

階亭午景負槐陰，空齋初罷戲五禽。
沔州太守致音問，啟讀乃有歸來吟。
先生抱道肯乞憐，凜凜有面方如田。
何能爲此五斗粟，折腰鄉里小兒前。
顧視銅章等涕吐，賦歸唾詞如涌泉。
龍眠居士歎豪逸，想像明窗戲拈筆。
翕忽英姿來筆下，如恐超起將羽化。
吁嗟能事詎可疇，一見公詩如見畫。
惜哉道遠莫可致，强欲賡酬抽鄙思。
韵絕難追神易倦，使我空然汗顔面。
他日從公會借觀，錦囊捧出春筍寒。
次韵题归去来图
作者：夏倪
朝代：宋
体裁：古风

阶亭午景负槐阴，空斋初罢戏五禽。沔州太守致音问，启读乃有归来吟。先生抱道肯乞怜，凛凛有面方如田。何能为此五斗粟，折腰乡里小儿前。顾视铜章等涕吐，赋归唾词如涌泉。龙眠居士叹豪逸，想像明窗戏拈笔。翕忽英姿来笔下，如恐超起将羽化。吁嗟能事讵可畴，一见公诗如见画。惜哉道远莫可致，强欲赓酬抽鄙思。韵绝难追神易倦，使我空然汗颜面。他日从公会借观，锦囊捧出春笋寒。
減字木蘭花
作者：夏倪
朝代：宋

江涵曉日。盪漾波光搖槳入。笑指浯溪。漫叟雄文鎖翠微。休嗟不偶。歸到中州何處有。獨立風煙。湘水浯臺總接天。
跋聚蚁图
作者：夏倪
朝代：宋
体裁：七言绝句

纷然虫臂蚁争环，付与高人一解颜。不待南柯婚宦毕，始知身寄大槐间。
跋聚蟻圖
作者：夏倪
朝代：宋

紛然蟲臂蟻爭環，付與高人一解顔。
不待南柯婚宦畢，始知身寄大槐間。
題宗室永年畫犬圖
作者：夏倪
朝代：宋

公子朝回玉宸裏，戲弄丹青歌扇底。
興來貌寫到濃氂，拳尾如摇欲投胔。
豐顱闊腋偉骨相，縱逸未饒盧鵲駛。
庭除夜閒春尚寒，屈藏短喙眠朝暾。
其一狺狺口若吠，欲前却立客在門。
俗言犬馬最難畫，衆所共識誰面謾。
非如鬼物隠幽眇，反覆醜好懸毫端。
紛紛衆史坐嘆息，筆仗突兀不可扳。
乃知心匠本神授，以心運手不作難。
我家敗屋依破垣，偷兒踏瓦驚夜眠。
四壁雖如長卿第，舊物猶存子敬氈。
就君乞取挂牆壁，端能警我窺窬客。
題漢陽郎官湖
作者：夏倪
朝代：宋

太白當年夜郎謫，一樽聊與故人留。
南湖乞得郎官號，從此名傳五百秋。
题宗室永年画犬图
作者：夏倪
朝代：宋

公子朝回玉宸裏，戏弄丹青歌扇底。
兴来貌写到浓牦，拳尾如摇欲投胔。
丰颅阔腋伟骨相，纵逸未饶卢鹊驶。
庭除夜閒春尚寒，屈藏短喙眠朝暾。
其一狺狺口若吠，欲前却立客在门。
俗言犬马最难画，众所共识谁面谩。
非如鬼物隠幽眇，反覆丑好悬毫端。
纷纷众史坐嘆息，笔仗突兀不可扳。
乃知心匠本神授，以心运手不作难。
我家败屋依破垣，偷儿踏瓦惊夜眠。
四壁虽如长卿第，旧物犹存子敬毡。
就君乞取挂墙壁，端能警我窥窬客。
题宗室永年画犬图
作者：夏倪
朝代：宋

公子朝回玉宸里，戏弄丹青歌扇底。兴来貌写到浓氂，拳尾如摇欲投胔。丰颅阔腋伟骨相，纵逸未饶卢鹊驶。庭除夜閒春尚寒，屈藏短喙眠朝暾。其一狺狺口若吠，欲前却立客在门。俗言犬马最难画，众所共识谁面谩。非如鬼物隐幽眇，反覆丑好悬毫端。纷纷众史坐叹息，笔仗突兀不可扳。乃知心匠本神授，以心运手不作难。我家败屋依破垣，偷儿踏瓦惊夜眠。四壁虽如长卿第，旧物犹存子敬毡。就君乞取挂墙壁，端能警我窥窬客。
题汉阳郎官湖
作者：夏倪
朝代：宋
体裁：七言绝句

太白当年夜郎谪，一樽聊与故人留。南湖乞得郎官号，从此名传五百秋。
水調歌頭
作者：夏元鼎
朝代：宋

三三乾妙畫，佑聖誕彌塵。北方壬癸，水生於坎產元精。一數先天有象，元始化生相應，靈氣屬陽神。壽永齊天地，萬物盡回春。說龜蛇，名黑殺，蘊深仁。陰中陽長，要知害裡卻生恩。此意宜參造化，正是金丹大道，不在咽精津。富貴公方逼，肯問出人倫。
水調歌頭
作者：夏元鼎
朝代：宋

人身藏宇宙，烏兔走西東。晝舒夜卷，不拘春夏與秋冬。存想非心非腎，吐納非精非氣，子午謾行功。一點真靈寶，混合自迴風。感嬰兒，交奼女，愛丁公。黃婆匹配，一時辰內上仙宮。恍惚無中有象，陽火陰符密契，大道屬鴻濛。火候能調理，天地與無窮。
水調歌頭
作者：夏元鼎
朝代：宋

律應黃鍾候，天地尚胚渾。騰騰一氣，家園平地一枝春。下手依時急採，莫放中宮芽溢，害裡卻生恩。火候精勤處，加減武和文。定浮沈，明主客，別疏親。真鉛留汞，造化合乾坤。此是身中靈寶，誰信龍從火出，二八共成斤。些子希夷法，只在弄精魂。
水調歌頭
作者：夏元鼎
朝代：宋

我有一竿竹，偏會取根源。從來汲水桔槔，直挈上西天。不許常人著手，管定竿頭先折，提桶落寒泉。撥得機關轉，北斗向南看。仗迴風，乘偃月，勿波瀾。麻姑此日，西北見張騫。選佛妙高峰頂，飲罷醍醐似醉，獨坐玩嬋娟。水湛月明處，太極更無前。
水調歌頭
作者：夏元鼎
朝代：宋

採取鉛須密，誠意辨妍媸。休教錯認，奪來鼎內及其時。二物分明真偽，一得還君永得，此事契天機。記取元陽動，妙用在虛危。法寅申，行子午，總皆非。自然時節，夢裡也教知。不屬精津氣血，不是肺肝心腎，真土亦非脾。言下洩多矣，凡輩奈無知。
水調歌頭
作者：夏元鼎
朝代：宋

擒得鉛歸舍，進火莫教遲。抽添沐浴，臨爐一意且防危。只為嬰兒未壯，全藉黃婆養育，丁老共扶持。火力頻加減，外藥亦如之。汞生芽，鉛作祖，土刀圭。火生於木，炎盛汞還飛。要得水銀真死，須待陰浮陽伏，雜類降灰池。用鉛終不用，古語豈吾欺。
水調歌頭
作者：夏元鼎
朝代：宋

真一北方氣，玄武產先天。自然感合，蛇兒卻把黑龜纏。便是蟾烏遇朔，親見虎龍吞啖，頃刻過崑崙。赤黑達表裡，煉就水銀鉛。有中無，無中有，兩玄玄。生身來處，逆順聖凡分。下士聞之大笑，不笑不足為道，難為俗人論。士塞命門了，去住管由君。
水調歌頭
作者：夏元鼎
朝代：宋

神氣精三藥，舉世沒人知。氣隨精化，鎮常神逐氣無歸。心地不明天巧，業識更纏地網，背卻上天梯。今古多豪傑，生死醉如泥。樹頭珠，潭底日，顯金機。兩般識破，性命更何疑。活捉金精入木，煉就當初真一，方表丈夫兒。信取玄中趣，端的世間稀。
水調歌頭
作者：夏元鼎
朝代：宋

耳目身之寶，固塞勿飛揚。存無守有，中間無念以為常。把定玄關一竅，視聽盡收歸裡，坎兌互堤防。寤寐神依抱，形氣兩相忘。圓陀陀，光爍爍，貌堂堂。分明真我，罔象裡全彰。此即非空非色，自是本來面目，陰鼎煉元陽。出世真如佛，餘二莫思量。
水調歌頭
作者：夏元鼎
朝代：宋

聞道不嫌晚，悟了莫悠悠。遇時不煉，今生烏兔恐難留。些子乾坤簡易，不問在朝居市，達者盡堪修。火候無斤兩，大藥本非遙。守旁門，囚冷屋，望升超。迷迷相授，生死不相饒。未識先天一氣，孰辨五行生剋，不向眼前求。試道工夫易，福薄又難消。
水調歌頭
作者：夏元鼎
朝代：宋

要識刀圭訣，一味水銀鉛。驢名馬字，九三四八萬千般。愚底轉生分別，劃地喚爺作父，荊棘滿心田。去道日以遠，至老昧蹄筌。譬如人，歸故國，上輕帆。順風得路，夜裡也行船。豈問經州過縣，管取投明須到，舟子自能牽。悟道亦如此，半句不相干。
水調歌頭
作者：夏元鼎
朝代：宋

要躡天仙步，金丹是法身。不知謂氣，須還識後自然真。大道從花孕子，點出箇中陰魄，烏兔合陽魂。北斗隨罡轉，天地正氤氳。採依時，煉依法，莫辭勤。立躋聖域，從此脫沈淪。夜氣正當過半，龍虎自然蟄動，勢欲撼乾坤。片餉工夫耳，莊算八千春。
水调歌头
作者：夏元鼎
朝代：宋

三三乾妙画，佑圣诞弥辰。北方壬癸，水生于坎产元精。一数先天有象，元始化生相应，灵气属阳神。寿永齐天地，万物尽回春。说龟蛇，名黑杀，蕴深仁。阴中阳长，要知害里却生恩。此意宜参造化，正是金丹大道，不在咽精津。富贵公方逼，肯问出人伦。
水调歌头
作者：夏元鼎
朝代：宋

光诸丹经以质难。意初未释，凡辨问数十条，乃噤不语，垂首怅然而去。后忽具信香誓状，谓历江、淮、闽、浙，拜师几百，不识向上玄关，觉今是而昨非。不知其所觉何事，谬赠以水调一词。有天台郭应昌、仪真胡尧咨、徐勋、金陵赵拱、湖湘唐纯素预焉
人身藏宇宙，乌兔走西东。昼舒夜卷，不拘春夏与秋冬。存想非心非肾，吐纳非精非气，子午谩行功。一点真灵宝，混合自回风。
感婴儿，交姹女，爱丁公。黄婆匹配，一时辰内上仙宫。恍惚无中有象，阳火阴符密契，大道属鸿＿。火候能调理，天地与无穷。
水调歌头
作者：夏元鼎
朝代：宋

其胎息注想之迷，因与酬唱水调歌头于后。
采取铅须密，诚意辨妍媸。休教错认，夺来鼎内及其时。二物分明真伪，一得还君永得，此事契天机。记取元阳动，妙用在虚危。
法寅申，行子午，总皆非。自然时节，梦里也教不属精津气血，不是肺肝心肾，真土亦非脾。言下泄多矣，凡辈奈无知。
水调歌头
作者：夏元鼎
朝代：宋

尽性之道。愿方为世唾弃，曷能明子贡不传之旨。荷来诚既切，竟以诞圣于北方壬癸之位，为水调一词以谢，并呈乡人赵抚干季清、周提干达道，幸反求之有余师矣三三乾妙画，佑圣诞弥辰。北方壬癸，水生于坎产元精。一数先天有象，元始化生相应，灵气属阳神。寿永齐天地，万物尽回春。说龟蛇，名黑杀，蕴深仁。阴中阳长，要知害里却生恩。此意宜参造化，正是金丹大道，不在咽精津。富贵公方逼，肯问出人伦。
水调歌头
作者：夏元鼎
朝代：宋
体裁：词

律应黄锺候，天地尚胚浑。
腾腾一气，家园平地一枝春。
下手依时急采，莫放中宫芽溢，害里却生恩。
火候精勤处，加减武和文。
定浮沈，明主客，别疏亲。
真铅留汞，造化合乾坤。
此是身中灵宝，谁信龙从火出，二八共成斤。
些子希夷法，只在弄精魂。
水调歌头
作者：夏元鼎
朝代：宋
体裁：词

擒得铅归舍，进火莫教迟。
抽添沐浴，临炉一意且防危。
只为婴儿未壮，全藉黄婆养育，丁老共扶持。
火力频加减，外药亦如之。
汞生芽，铅作祖，土刀圭。
火生於木，炎盛汞还飞。
要得水银真死，须待阴浮阳伏，杂类降灰池。
用铅终不用，古语岂吾欺。
水调歌头·三三乾妙画
作者：夏元鼎
朝代：宋
体裁：词

三三乾妙画，佑圣诞弥尘。北方壬癸，水生於坎产元精。一数先天有象，元始化生相应，灵气属阳神。寿永齐天地，万物尽回春。说龟蛇，名黑杀，蕴深仁。阴中阳长，要知害里却生恩。此意宜参造化，正是金丹大道，不在咽精津。富贵公方逼，肯问出人伦。
水调歌头·三三干妙画
作者：夏元鼎
朝代：宋

三三干妙画，佑圣诞弥尘。
北方壬癸，水生于坎产元精。
一数先天有象，元始化生相应，灵气属阳神。
寿永齐天地，万物尽回春。
说龟蛇，名黑杀，蕴深仁。
阴中阳长，要知害里却生恩。
此意宜参造化，正是金丹大道，不在咽精津。
富贵公方逼，肯问出人伦。
水调歌头·人身藏宇宙
作者：夏元鼎
朝代：宋
体裁：词

人身藏宇宙，乌兔走西东。昼舒夜卷，不拘春夏与秋冬。存想非心非肾，吐纳非精非气，子午谩行功。一点真灵宝，混合自回风。感婴儿，交姹女，爱丁公。黄婆匹配，一时辰内上仙宫。恍惚无中有象，阳火阴符密契，大道属鸿濛。火候能调理，天地与无穷。
水调歌头·人身藏宇宙
作者：夏元鼎
朝代：宋

人身藏宇宙，乌兔走西东。
昼舒夜卷，不拘春夏与秋冬。
存想非心非肾，吐纳非精非气，子午谩行功。
一点真灵宝，混合自回风。
感婴儿，交姹女，爱丁公。
黄婆匹配，一时辰内上仙宫。
恍惚无中有象，阳火阴符密契，大道属鸿蒙。
火候能调理，天地与无穷。
水调歌头·其三
作者：夏元鼎
朝代：宋

耳目身之宝，固塞勿飞扬。存无守有，中间无念以为常。把定玄关一窍，视听尽收归里，坎兑互堤防。寤寐神依抱，形气两相忘。圆陀陀，光烁烁，貌堂堂。分明真我，罔象里全彰。此即非空非色，自是本来面目，阴鼎炼元阳。出世真如佛，馀二莫思量。真一北方气，玄武产先天。自然感合，蛇儿却把黑龟缠。便是蟾乌遇朔，亲见虎龙吞啖，顷刻过昆崙。赤黑达表里，炼就水银铅。有中无，无中有，两玄玄。生身来处，逆顺圣凡分。下士闻之大笑，不笑不足为道，难为俗人论。土塞命门了，去住管由君。律应黄钟候，天地尚胚浑。腾腾一气，家园平地一枝春。下手依时急采，莫放中宫芽溢，害里却生恩。火候精勤处，加减武和文。定浮沈，明主客，别疏亲。真铅留汞，造化合乾坤。此是身中灵宝，谁信龙从火出，二八共成斤。些子希夷法，只在弄精魂。擒得铅归舍，进火莫教迟。抽添沐浴，临炉一意且防危。只为婴儿未壮，全藉黄婆养育，丁老共扶持。火力频加减，外药亦如之。汞生芽，铅作祖，土刀圭。火生于木，炎盛汞还飞。要得水银真死，须待阴浮阳伏，杂类降灰池。用铅终不用，古语岂吾欺。要蹑天仙步，金丹是法身。不知谓气，须还识后自然真。大道从花孕子，点出个中阴魄，乌兔合阳魂。北斗随罡转，天地正氤氲。采依时，炼依法，莫辞勤。立跻圣域，从此脱沈沦。夜气正当过半，龙虎自然蛰动，势欲撼乾坤。片饷工夫耳，庄算八千春。神气精三药，举世没人知。气随精化，镇常神逐气无归。心地不明天巧，业识更缠地网，背却上天梯。今古多豪杰，生死醉如泥。树头珠，潭底日，显金机。两般识破，性命更何疑。活捉金精入木，炼就当初真一，方表丈夫儿。信取玄中趣，端的世间稀。闻道不嫌晚，悟了莫悠悠。遇时不炼，今生乌兔恐难留。些子乾坤简易，不问在朝居市，达者尽堪修。火候无斤两，大药本非遥。守旁门，囚冷屋，望升超。迷迷相授，生死不相饶。未识先天一气，孰辨五行生克，不向眼前求。试道工夫易，福薄又难消。我有一竿竹，偏会取根源。从来汲水桔槔，直挈上西天。不许常人著手，管定竿头先折，提桶落寒泉。拨得机关转，北斗向南看。仗回风，乘偃月，勿波澜。麻姑此日，西北见张骞。选佛妙高峰顶，饮罢醍醐似醉，独坐玩婵娟。水湛月明处，太极更无前。
水调歌头·其九
作者：夏元鼎
朝代：宋
体裁：词

闻道不嫌晚，悟了莫悠悠。遇时不炼，今生乌兔恐难留。些子乾坤简易，不问在朝居市，达者尽堪修。火候无斤两，大药本非遥。守旁门，囚冷屋，望升超。迷迷相授，生死不相饶。未识先天一气，孰辨五行生克，不向眼前求。试道工夫易，福薄又难消。
水调歌头·其四
作者：夏元鼎
朝代：宋

真一北方气，玄武产先天。自然感合，蛇儿却把黑龟缠。便是蟾乌遇朔，亲见虎龙吞啖，顷刻过昆崙。赤黑达表里，炼就水银铅。有中无，无中有，两玄玄。生身来处，逆顺圣凡分。下士闻之大笑，不笑不足为道，难为俗人论。土塞命门了，去住管由君。
水调歌头·律应黄锺候
作者：夏元鼎
朝代：宋

律应黄锺候，天地尚胚浑。
腾腾一气，家园平地一枝春。
下手依时急采，莫放中宫芽溢，害里却生恩。
火候精勤处，加减武和文。
定浮沈，明主客，别疏亲。
真铅留汞，造化合干坤。
此是身中灵宝，谁信龙从火出，二八共成斤。
些子希夷法，只在弄精魂。
水调歌头·我有一竿竹
作者：夏元鼎
朝代：宋

我有一竿竹，偏会取根源。
从来汲水桔槔，直挈上西天。
不许常人着手，管定竿头先折，提桶落寒泉。
拨得机关转，北斗向南看。
仗回风，乘偃月，勿波澜。
麻姑此日，西北见张骞。
选佛妙高峰顶，饮罢醍醐似醉，独坐玩婵娟。
水湛月明处，太极更无前。
水调歌头·真一北方气
作者：夏元鼎
朝代：宋
体裁：词

真一北方气，玄武产先天。
自然感合，蛇儿却把黑龟缠。
便是蟾乌遇朔，亲见虎龙吞啖，顷刻过昆仑。
赤黑达表里，炼就水银铅。
有中无，无中有，两玄玄。
生身来处，逆顺圣凡分。
下士闻之大笑，不笑不足为道，难为俗人论。
士塞命门了，去住管由君。
水调歌头·神气精三药
作者：夏元鼎
朝代：宋
体裁：词

神气精三药，举世没人知。气随精化，镇常神逐气无归。心地不明天巧，业识更缠地网，背却上天梯。今古多豪杰，生死醉如泥。树头珠，潭底日，显金机。两般识破，性命更何疑。活捉金精入木，炼就当初真一，方表丈夫儿。信取玄中趣，端的世间稀。
水调歌头·耳目身之宝
作者：夏元鼎
朝代：宋
体裁：词

耳目身之宝，固塞勿飞扬。存无守有，中间无念以为常。把定玄关一窍，视听尽收归里，坎兑互堤防。寤寐神依抱，形气两相忘。圆陀陀，光烁烁，貌堂堂。分明真我，罔象里全彰。此即非空非色，自是本来面目，阴鼎炼元阳。出世真如佛，馀二莫思量。
水调歌头·要识刀圭诀
作者：夏元鼎
朝代：宋
体裁：词

要识刀圭诀，一味水银铅。
驴名马字，九三四八万千般。
愚底转生分别，划地唤爷作父，荆棘满心田。
去道日以远，至老昧蹄筌。
譬如人，归故国，上轻帆。
顺风得路，夜里也行船。
岂问经州过县，管取投明须到，舟子自能牵。
悟道亦如此，半句不相干。
水调歌头·要蹑天仙步
作者：夏元鼎
朝代：宋

要蹑天仙步，金丹是法身。
不知谓气，须还识后自然真。
大道从花孕子，点出个中阴魄，乌兔合阳魂。
北斗随罡转，天地正氤氲。
采依时，炼依法，莫辞勤。
立跻圣域，从此脱沈沦。
夜气正当过半，龙虎自然蛰动，势欲撼干坤。
片饷工夫耳，庄算八千春。
水调歌头·采取铅须密
作者：夏元鼎
朝代：宋

采取铅须密，诚意辨妍媸。休教错认，夺来鼎内及其时。二物分明真伪，一得还君永得，此事契天机。记取元阳动，妙用在虚危。法寅申，行子午，总皆非。自然时节，梦里也教不属精津气血，不是肺肝心肾，真土亦非脾。言下泄多矣，凡辈奈无知。
水调歌头·采取铅须密
作者：夏元鼎
朝代：宋
体裁：词

采取铅须密，诚意辨妍媸。休教错认，夺来鼎内及其时。二物分明真伪，一得还君永得，此事契天机。记取元阳动，妙用在虚危。法寅申，行子午，总皆非。自然时节，梦里也教知。不属精津气血，不是肺肝心肾，真土亦非脾。言下泄多矣，凡辈奈无知。
水调歌头·闻道不嫌晚
作者：夏元鼎
朝代：宋

闻道不嫌晚，悟了莫悠悠。
遇时不炼，今生乌兔恐难留。
些子干坤简易，不问在朝居市，达者尽堪修。
火候无斤两，大药本非遥。
守旁门，囚冷屋，望升超。
迷迷相授，生死不相饶。
未识先天一气，孰辨五行生克，不向眼前求。
试道工夫易，福薄又难消。
水调歌头（十之七）
作者：夏元鼎
朝代：宋
体裁：词

要蹑天仙步，金丹是法身。不知谓气，须还识后自然真。大道从花孕子，点出个中阴魄，乌兔合阳魂。北斗随罡转，天地正氤氲。采依时，炼依法，莫辞勤。立跻圣域，从此脱沈沦。夜气正当过半，龙虎自然蛰动，势欲撼乾坤。片饷工夫耳，庄算八千春。
水调歌头（十之三）
作者：夏元鼎
朝代：宋

耳目身之宝，固塞勿飞扬。存无守有，中间无念以为常。把定玄关一窍，视听尽收归里，坎兑互堤防。寤寐神依抱，形气两相忘。圆陀陀，光烁烁，貌堂堂。分明真我，罔象里全彰。此即非空非色，自是本来面目，阴鼎炼元阳。出世真如佛，余二莫思量。
水调歌头（十之九）
作者：夏元鼎
朝代：宋

闻道不嫌晚，悟了莫悠悠。过时不炼，今生乌兔恐难留。些子乾坤简易，不问在朝居市，达者尽堪修。火候无斤两，大药本非遥。守旁门，囚冷屋，望升超。迷迷相授，生死不相饶。未识先天一气，孰辨五行生克，不向眼前求。试道工夫易，福薄又难消。
水调歌头（十之二）
作者：夏元鼎
朝代：宋
体裁：词

要识刀圭诀，一味水银铅。驴名马字，九三四八万千般。愚底转生分别，刬地唤爷作父，荆棘满心田。去道日以远，至老昧蹄筌。譬如人，归故国，上轻帆。顺风得路，夜里也行船。岂问经州过县，管取投明须到，舟子自能牵。悟道亦如此，半句不相干。
水调歌头（十之五）
作者：夏元鼎
朝代：宋
体裁：词

律应黄钟候，天地尚胚浑。腾腾一气，家园平地一枝春。下手依时急采，莫放中宫芽溢，害里却生恩。火候精勤处，加减武和文。定浮沈，明主客，别疏亲。真铅留汞，造化合乾坤。此是身中灵宝，谁信龙从火出，二八共成斤。些子希夷法，只在弄精魂。
水调歌头（十之八）
作者：夏元鼎
朝代：宋

神气精三药，举世没人知。气随精化，镇常神逐气无归。心地不明天巧。业识更缠地网，背却上天梯。今古多豪杰，生死醉如泥。树头珠，潭底日，显金机。两般识破，性命更何疑。活捉金精入木，炼就当初真一，方表丈夫儿。信取玄中趣，端的世间稀。
水调歌头（十之六）
作者：夏元鼎
朝代：宋
体裁：词

擒得铅归舍，进火莫教迟。抽添沐浴，临炉一意且防危。只为婴儿未壮，全藉黄婆养育，丁老共扶持。火力频加减，外药亦如之。汞生芽，铅作祖，土刀圭。火生于木，炎盛汞还飞。要得水银真死，须待阴浮阳伏，杂类降灰池。用铅终不用，古语岂吾欺。
水调歌头（十之十）
作者：夏元鼎
朝代：宋
体裁：词

我有一竿竹，偏会取根源。从来汲水桔槔，直挈上西天。不许常人著手，管定竿头先折，提桶落寒泉。拨得机关转，北斗向南看。仗回风，乘偃月，勿波澜。麻姑此日，西北见张骞。选佛妙高峰顶，饮罢醍醐似醉，独坐玩婵娟。水湛月明处，太极更无前。
水调歌头（十之四）
作者：夏元鼎
朝代：宋

真一北方气，玄武产先天。自然感合，蛇儿却把黑龟缠。便是蟾乌遇朔，亲见虎龙吞啖，顷刻过昆仑。赤黑达表里，炼就水银铅。有中无，无中有，雨玄玄。生身来处，逆顺圣凡分。下士闻之大笑，不笑不足为道，难为俗人论。土塞命门了，去住管由君。
沁园春
作者：夏元鼎
朝代：宋

敢隐默，不敢戏传，始以小词，庸谢雅意天下江山，无如甘露，多景楼前。有谪仙公子，依山傍水，结茅筑圃，花竹森然。四季风光，一生乐事，真个壶中别有天。亭台巧，一琴一鹤，泥絮心田。不须块坐参禅。也不要区区学挂冠。但对境无心，山林钟鼎，流行坎止，闹里偷闲。向上玄关，南辰北斗，昼夜璇玑炼火还。分明见，本来面目，不是游魂。
沁园春·大道无名
作者：夏元鼎
朝代：宋

大道无名，金丹有验，工夫片时。
似婴儿娇俊，不离门户，盈盈姹女，缓步深帏。
二八当年，黄婆匹配，隔碍潜通势似危。
须臾见，见灵明宝藏，一点星飞。
其时。
似执躬圭。
深保护阴阳造化儿。
转南辰北斗，回风混合，雷轰雨骤，只许天知。
梦幻浮生，天长地久，云路着鞭休要迟。
金不坏，合朋合德，三教同归。
沁园春·天下江山
作者：夏元鼎
朝代：宋
体裁：词

天下江山，无如甘露，多景楼前。有谪仙公子，依山傍水，结茅筑圃，花竹森然。四季风光，一生乐事，真个壶中别有天。亭台巧，一琴一鹤，泥絮心田。不须块坐参禅。也不要区区学挂冠。但对境无心，山林钟鼎，流行坎止，闹里偷闲。向上玄关，南辰北斗，昼夜璇玑炼火还。分明见，本来面目，不是游魂。
沁园春·太极才分
作者：夏元鼎
朝代：宋
体裁：词

太极才分，鸿濛凿破，云收雾开。见曦魂蟾魄，升沈昼夜，光含万象，机应丹台。火里栽莲，水中捉月，两个人人暗去来。鹊桥畔，任传神送气，巽户轰雷。微哉。火候休猜。无师授徒劳颜闵材。问从头下手，收因结果，争魂夺命，何处胚胎。小法旁门，幸勤一世，谩道修真不惹埃。争如我，水晶宫里，独步琼阶。
沁园春·太极才分
作者：夏元鼎
朝代：宋

太极才分，鸿蒙凿破，云收雾开。
见曦魂蟾魄，升沈昼夜，光含万象，机应丹台。
火里栽莲，水中捉月，两个人人暗去来。
鹊桥畔，任传神送气，巽户轰雷。
微哉。
火候休猜。
无师授徒劳颜闵材。
问从头下手，收因结果，争魂夺命，何处胚胎。
小法旁门，幸勤一世，谩道修真不惹埃。
争如我，水晶宫里，独步琼阶。
沁园春（和吕洞宾）
作者：夏元鼎
朝代：宋
体裁：词

大道无名，金丹有验，工夫片时。似婴儿娇俊，不离门户，盈盈姹女，缓步深帏。二八当年，黄婆匹配，隔碍潜通势似危。须臾见，见灵明宝藏，一点星飞。其时。似执躬圭。深保护阴阳造化儿。转南辰北斗，回风混合，雷轰雨骤，只许天知。梦幻浮生，天长地久，云路著鞭休要迟。金不坏，合朋合德，三教同归。
沁园春（和张虚靖）
作者：夏元鼎
朝代：宋

太极才分，鸿＿凿破，云收雾开。见曦魂蟾魄，升沈昼夜，光含万象，机应丹台。火里栽莲，水中捉月，两个人人暗去来。鹊桥畔，任传神送气，巽户轰雷。微哉。火候休猜。无师授徒劳颜闵材。问从头下手，收因结果，争魂夺命，何处胚胎。小法旁门，幸勤一世，谩道修真不惹埃。争如我，水晶宫里，独步琼阶。
满庭芳·久视长生
作者：夏元鼎
朝代：宋
体裁：词

久视长生，登仙大道，思量无甚神通。正心诚意，儒释道俱同。虽是无为清净，依然要、八面玲珑。朝朝见，日乌月兔，造化运西东。黄婆能匹配，天机玄妙，朔会相逢。正三旬一遇，消息无穷。不待存心想肾，非关是、打坐谈空。君知否，灵明宝藏，收在水晶宫。
满江红
作者：夏元鼎
朝代：宋

人世何为，江湖上、渔蓑堪老。鸣榔处，汪汪万顷，清波无垢。＿乃一声虚谷应。夷犹短棹关心否。向晚来、垂钓傍寒汀，牵星斗。砂碛畔，蒹葭茂。烟波际，盟鸥友。喜清风明月，多情相守。紫绶金章朝路险，青蓑箬笠沧溟浩。舍浮云、富贵乐天真，酾江酒。
满江红·人世何为
作者：夏元鼎
朝代：宋
体裁：词

人世何为，江湖上、渔蓑堪老。鸣榔处，汪汪万顷，清波无垢。欸乃一声虚谷应，夷犹短棹关心否。向晚来、垂钓傍寒汀，牵星斗。砂碛畔，蒹葭茂。烟波际，盟鸥友。喜清风明月，多情相守。紫绶金章朝路险，青蓑箬笠沧溟浩。舍浮云、富贵乐天真，酾江酒。
滿庭芳
作者：夏元鼎
朝代：宋

久視長生，登仙大道，思量無甚神通。正心誠意，儒釋道俱同。雖是無為清淨，依然要、八面玲瓏。朝朝見，日烏月兔，造化運西東。黃婆能匹配，天機玄妙，朔會相逢。正三旬一遇，訊息無窮。不待存心想腎，非關是、打坐談空。君知否，靈明寶藏，收在水晶宮。
祷正一真君
作者：夏元鼎
朝代：宋

未登龙虎榜，且登龙虎山。一见三清易，三年一第难。剑埋光射斗，鸡鸣晓席关。乾坤谁整顿，拟伴赤松閒。
祷正一真君
作者：夏元鼎
朝代：宋

未登龙虎榜，且登龙虎山。一见三清易，三年一第难。剑埋光射斗，鸡鸣晓度关。乾坤谁整顿，拟伴赤松閒。
祷正一真君
作者：夏元鼎
朝代：宋

未登龙虎榜，且登龙虎山。
一见三清易，三年一第难。
剑埋光射斗，鸡鸣晓度关。
干坤谁整顿，拟伴赤松閒。
禱正一真君
作者：夏元鼎
朝代：宋

未登龍虎榜，且登龍虎山。
一見三清易，三年一第難。
劍埋光射斗，雞鳴曉度關。
乾坤誰整頓，擬伴赤松閒。
绝句
作者：夏元鼎
朝代：宋
体裁：诗

崆峒访道至湘湖，万卷诗书看转愚。踏破铁鞋无觅处，得来全不费工夫。
西江月
作者：夏元鼎
朝代：宋

不死谷神妙道，杳冥中有還丹。坤牛乾馬運無邊。卻是修行真漢。脫去名韁利鎖，金童玉女傳言。工夫片餉徹玄關。水火從教法煉。
西江月
作者：夏元鼎
朝代：宋

四十修真学道，金鱼要换金丹。龟龄鹤算不知年。行满身冲霄汉。此事希夷玄奥，功参造化难言。眼前有药耀山川。好把元阳修炼。面目本来是道，阴阳造化成丹。骑牛寻犊不知原。真是三家村汉。古圣立言设象，后人得象忘言。且如乾画必三川。舍此如何烹炼。太一画前是道，全凭龙虎成丹。九还七返保长年。好个逍遥闲汉。日诣金门玉殿，青衣引赞无言。回风混合万神安。功向虚无中炼。举世沈迷大道，傍门小法求丹。咽津纳气等成仙。真个无知痴汉。何异雄鸡抱卵，梦同哑子交言。阴阳非类隔天渊。总是盲修瞎炼。不死谷神妙道，杳冥中有还丹。坤牛乾马运无边。却是修行真汉。脱去名缰利锁，金童玉女传言。工夫片饷彻玄关。水火从教法炼。大隐居尘奉道，衰颜能返朱丹。要须有主种三田。方免驱驰淮汉。天下江山第一，昆崙景胜何言。希夷妙处集真仙。默默重帘修炼。万里担簦访道，要知一点灵丹。日乌月兔在朝元。岂在迢迢云汉。罔象求珠易得，离明契后难言。五金八石是虚传。争似阳修阴炼。达磨西来说道，十年面壁安丹。争知水火不交煎。因果谩成罗汉。仰箭射空力尽，依然坠地何言。虚空拶破强参禅。肯把金丹烧炼。几载鸡窗求道，费他兔楮铅丹。经书子史尽蹄筌。鹿走徒嗟秦汉。百代兴亡瞬息，徒留纸上陈言。谁知太始道常存。乌兔仙家修炼。行处青牛引道，飞来鹤顶呈丹。谈玄玉局在西川。此日方当龙汉。千载寂寥吾道，可怜平叔多言。画蛇添足悟真篇。付与谁人修炼。
西江月
作者：夏元鼎
朝代：宋

四十修真學道，金魚要換金丹。龜齡鶴算不知年。行滿身沖霄漢。此事希夷玄奧，功參造化難言。眼前有藥耀山川。好把元陽修煉。
西江月
作者：夏元鼎
朝代：宋

大隱居塵奉道，衰顏能返朱丹。要須有主種三田。方免驅馳淮漢。天下江山第一，崑崙景勝何言。希夷妙處集真仙。默默重簾修煉。
西江月
作者：夏元鼎
朝代：宋

太一畫前是道，全憑龍虎成丹。九還七返保長年。好個逍遙閒漢。日詣金門玉殿，青衣引贊無言。迴風混合萬神安。功向虛無中煉。
西江月
作者：夏元鼎
朝代：宋

幾載雞窗求道，費他兔楮鉛丹。經書子史盡蹄筌。鹿走徒嗟秦漢。百代興亡瞬息，徒留紙上陳言。誰知太始道常存。烏兔仙家修煉。
西江月
作者：夏元鼎
朝代：宋
体裁：词

甘露醴泉天降，琼浆玉液仙方。
一壶馥郁喷天香。
麴糵人间怎酿。
要使周天火候，不应错认风光。
浮沈清浊自斟量。
日醉蓬莱方丈。
西江月
作者：夏元鼎
朝代：宋

甘露醴泉天降，瓊漿玉液仙方。一壺馥郁噴天香。麴糵人間怎釀。要使周天火候，不應錯認風光。浮沈清濁自斟量。日醉蓬萊方丈。
西江月
作者：夏元鼎
朝代：宋

舉世沈迷大道，傍門小法求丹。咽津納氣等成仙。真個無知痴漢。何異雄雞抱卵，夢同啞子交言。陰陽非類隔天淵。總是盲修瞎煉。
西江月
作者：夏元鼎
朝代：宋

萬匯陽春吐秀，爭如雀舌含英。先天一氣社前升。啖出崑崙峰頂。要得丁公煅煉，飛成寶屑窗塵。蜜脾神用脫金形。送與仙翁體認。
西江月
作者：夏元鼎
朝代：宋

萬里擔簦訪道，要知一點靈丹。日烏月兔在朝元。豈在迢迢雲漢。罔象求珠易得，離明契後難言。五金八石是虛傳。爭似陽修陰煉。
西江月
作者：夏元鼎
朝代：宋

行處青牛引道，飛來鶴頂呈丹。談玄玉局在西川。此日方當龍漢。千載寂寥吾道，可憐平叔多言。畫蛇添足悟真篇。付與誰人修煉。
西江月
作者：夏元鼎
朝代：宋

道，金鱼要换金丹，龟龄鹤算不知年，子其勉之，当遇赤城人矣。后于祝融峰遇圣师，指迷金丹大道，果应存无守有，顷刻而成之妙。乃知十余年间钻冰取火，盲修瞎炼，今一得永得，实在目前。因足前梦，为《西江月》调，以纪其实，并简同行。林质父。质父见和，意谓有道无丹，当求画前大易，遂与酬唱十首于后。四十修真学道，金鱼要换金丹。龟龄鹤算不知年。行满身冲霄汉。此事希夷玄奥，功参造化难言。眼前有药耀山川。好把元阳修炼。
西江月
作者：夏元鼎
朝代：宋

達磨西來說道，十年面壁安丹。爭知水火不交煎。因果謾成羅漢。仰箭射空力盡，依然墜地何言。虛空拶破強參禪。肯把金丹燒煉。
西江月
作者：夏元鼎
朝代：宋

面目本來是道，陰陽造化成丹。騎牛尋犢不知原。真是三家村漢。古聖立言設象，後人得象忘言。且如乾畫必三川。舍此如何烹煉。
西江月 其二 送腊茶答王和父
作者：夏元鼎
朝代：宋

万汇阳春吐秀，争如雀舌含英。先天一气社前升。啖出昆崙峰顶。要得丁公煅炼，飞成宝屑窗尘。蜜脾神用脱金形。送与仙翁体认。
西江月·不死谷神妙道
作者：夏元鼎
朝代：宋

不死谷神妙道，杳冥中有还丹。
坤牛干马运无边。
却是修行真汉。
脱去名缰利锁，金童玉女传言。
工夫片饷彻玄关。
水火从教法炼。
西江月·其六
作者：夏元鼎
朝代：宋

大隐居尘奉道，衰颜能返朱丹。要须有主种三田。方免驱驰淮汉。天下江山第一，昆崙景胜何言。希夷妙处集真仙。默默重帘修炼。
西江月·四十修真学道
作者：夏元鼎
朝代：宋
体裁：词

四十修真学道，金鱼要换金丹。龟龄鹤算不知年。行满身冲霄汉。此事希夷玄奥，功参造化难言。眼前有药耀山川。好把元阳修炼。
西江月·面目本来是道
作者：夏元鼎
朝代：宋

面目本来是道，阴阳造化成丹。
骑牛寻犊不知原。
真是三家村汉。
古圣立言设象，后人得象忘言。
且如干画必三川。
舍此如何烹炼。
西江月（十之七）
作者：夏元鼎
朝代：宋
体裁：词

万里担簦访道，要知一点灵丹。日乌月兔在朝元。岂在迢迢云汉。罔象求珠易得，离明契后难言。五金八石是虚传。争似阳修阴炼。
西江月（十之三）
作者：夏元鼎
朝代：宋
体裁：词

太一画前是道，全凭龙虎成丹。九还七返保长年。好个逍遥闲汉。日诣金门玉殿，青衣引赞无言。回风混合万神安。功向虚无中炼。
西江月（十之九）
作者：夏元鼎
朝代：宋
体裁：词

几载鸡窗求道，费他兔楮铅丹。经书子史尽蹄筌。鹿走徒嗟秦汉。百代兴亡瞬息，徒留纸上陈言。谁知太始道常存。乌兔仙家修炼。
西江月（十之二）
作者：夏元鼎
朝代：宋
体裁：词

面目本来是道，阴阳造化成丹。骑牛寻犊不知原。真是三家村汉。古圣立言设象，后人得象忘言。且如乾画必三川。舍此如何烹炼。
西江月（十之五）
作者：夏元鼎
朝代：宋
体裁：词

不死谷神妙道，杳冥中有还丹。坤牛乾马运无边。却是修行真汉。脱去名缰利锁，金童玉女传言。工夫片饷彻玄关。水火从教法炼。
西江月（十之八）
作者：夏元鼎
朝代：宋
体裁：词

达磨西来说道，十年面壁安丹。争知水火不交煎。因果谩成罗汉。仰箭射空力尽，依然坠地何言。虚空拶破强参禅。肯把金丹烧炼。
西江月（十之六）
作者：夏元鼎
朝代：宋
体裁：词

大隐居尘奉道，衰颜能返朱丹。要须有主种三田。方免驱驰淮汉。天下江山第一，昆仑景胜何言。希夷妙处集真仙。默默重帘修炼。
西江月（十之十）
作者：夏元鼎
朝代：宋
体裁：词

行处青牛引道，飞来鹤顶呈丹。谈玄玉局在西川。此日方当龙汉。千载寂寥吾道，可怜平叔多言。画蛇添足悟真篇。付与谁人修炼。
西江月（十之四）
作者：夏元鼎
朝代：宋
体裁：词

举世沈迷大道，傍门小法求丹。咽津纳气等成仙。真个无知痴汉。何异雄鸡抱卵，梦同哑子交言。阴阳非类隔天渊。总是盲修瞎炼。
西江月（答王和父送□错认水酒）
作者：夏元鼎
朝代：宋

甘露醴泉天降，琼浆玉液仙方。一壶馥郁喷天香。麹蘖人间怎酿。要使周天火候，不应错认风光。浮沈清浊自斟量。日醉蓬莱方丈。
西江月（送腊茶答王和父）
作者：夏元鼎
朝代：宋
体裁：词

万汇阳春吐秀，争如雀舌含英。先天一气社前升。啖出昆仑峰顶。要得丁公煅炼，飞成宝屑窗尘。蜜脾神用脱金形。送与仙翁体认。
賀新郎
作者：夏元鼎
朝代：宋

天上神仙路。問誰能、超凡入聖，平虛交付。三島十洲無限景，穩駕鸞輿鶴馭。更馴伏、木龍金虎。造化小兒真劇戲，煉陽精、要戴乾為父。須定力，似愚魯。三旬一遇交烏兔。便丹成、天長地久，桑田變否。四象五行攢簇處，全藉黃婆真土。無私授、人多胡做。堪嘆紅塵聲利客，向花朝月夕尋妝婦。應不解，乘槎去。